Ηαπόφαση του ΔΣ του Συλλόγου - PDF\nΗαπόφαση του ΔΣ του Συλλόγου\nDownload "Ηαπόφαση του ΔΣ του Συλλόγου"\n1 ΙΛΙΟΝ ΚΩΔΙΚΟΣ: ΑΝΔΡΟΝΙΑΝΟΙ ΧΑΛΚΙΔΑ ΚΥΜΗ TΡΙΜΗΝΗ ΠΟΛΙΤΙΣΤΙΚΗ & ΚΟΙΝΩΝΙΚΗ ΕΚΔΟΣΗ ΤΟΥ ΠΡΟΟΔΕΥΤΙΚΟΥ ΣΥΛΛΟΓΟΥ ΑΝΔΡΟΝΙΑΝΩΝ - ΔΕNΔΡΩΝ ΚΥΜΗΣ ΕΥΒΟΙΑΣ Ετος ίδρυσης Γραφεία: Ανδρονιάνοι Κύμης Εύβοιας Τ.Κ Τηλ: Fax: Έτος 15ο Αριθμός Φύλλου 82 Δεκέμβριος Ιανουάριος - Φεβρουάριος 2012 Τιμή φύλλου 0,01 Ευρώ ΣΤΟ ΧΩΡΙΟ ΓΙΑ ΠΡΩΤΗ ΦΟΡΑ Η ΤΑΚΤΙΚΗ ΓΕΝΙΚΗ ΣΥΝΕΛΕΥΣΗ ΜΑΣ Ηαπόφαση του ΔΣ του Συλλόγου μας ήταν ομόφωνη και με στόχευση πέρα από συμβολισμούς. Έτσι την Κυριακή πραγματοποιήθηκε στην ταβέρνα του Βαγγέλη Μπαρούμη η Τακτική Γενική μας Συνέλευση και σύμφωνα με τα από το Καταστατικό του Συλλόγου προβλεπόμενα. Τα θέματα της ημερήσιας διάταξης εξαντλήθηκαν στο σύνολο τους. Σχετική εισήγηση έκανε ο πρόεδρος του ΔΣ κ. Σταμάτης Δ. Σπύρου ενώ των εργασιών προήδρευσε για μια ακόμα φορά ο κ. Κων. Π. Χρυσάγης ευγενικά αποδεχόμενος. Μέλη της εφορευτικής επιτροπής ήταν η κ. Ελένη Δ. Σπύρου συζ. Σταύρου Δήμου και η κ. Μαρία Π. Χρυσάγη συζ. Βασ. Παπασπύρου. Η έκθεση της ελεγκτικής επιτροπής για την περίοδο 30/1/ /1/2012 που αναγνώσθηκε στη Γενική Συνέλευση δημοσιεύεται σε ιδιαίτερο χώρο στο φύλλο αυτό της εφημερίδας μας όπως και τα αποτελέσματα των αρχαιρεσιών και η συγκρότηση του νέου ΔΣ Την Παρασκευή πραγματοποιήθηκε ο αποκριάτικος χορός του Συλλόγου μας στην ταβέρνα «Το σπίτι» στην Ανθούπολη. Στον ίδιο φιλόξενο χώρο όπου και το 2011 είχαμε διασκεδάσει, το ίδιο και φέτος περάσαμε πολύ όμορφα και σε οικονομικά κυρίως πλαίσια. Ιδιαίτερες ευχαριστίες σε όσους συμμετείχαν στην ωραία παρέα μας και στους δωροθέτες μας που ήταν ο Αντ. Βλαχαντώνης και τα καταστήματα του χωριού μας Βαγ. Μπαρούμη, Γιώργου Δήμου, Νίκου Λύκου, Γιώργου Μπελιά, Έφης Παπανικολάου, Αφοι Κ. Κωτσή. Το οικονομικό αποτέλεσμα του χορού σε σώμα. Η πάντα χρήσιμη και αναγκαία ανανέωση στα πρόσωπα που προτείνονται για το ΔΣ αλλά και σε όσα εκλέγονται σ αυτό,είναι όπως ο καθένας μπορεί να διαπιστώσει σημαντική και δυναμική. Το νέο ΔΣ με ομόφωνη απόφαση του θα συνεδριάζει τακτικά κάθε πρώτη Κυριακή του κάθε μήνα στο χωριό και έκτακτα όταν και εφ όσον απαιτηθεί. Χώρος συνεδρίασης ορίσθηκε στο κτίριο του κοινοτικού καταστήματος και για τούτο ο πρόεδρος του Τοπικού Συμβουλίου μας εμπιστεύτηκε παραδίδοντας μας το κλειδί εισόδου. Αγαπητοί συγχωριανοί και φίλοι, η ανάγκη επίτευξης των στόχων του Καταστατικού πιστεύομε πως με τις προσπάθειες του ΔΣ που η οικονομική, ηθική και κάθε μορφής δική σας επαφή και σχέση στηρίζει, εμπλουτίζει και συχνά οδηγεί, είναι μεγαλύτερη στα πρωτόγνωρα για τους περισσότερους από μας χρόνια που ζούμε. Επιδιώκομε τη μεγαλύτερη συμμετοχή και συσπείρωση των σημαντικών και ποικίλα ποιοτικών δυνάμεων που το χωριό μας διαθέτει, χωρίς εκτός των άλλων τάσεις εσωστρεφών περιφράξεων αλλά με συνείδηση πως η κοινότητα των μεγάλων προβλημάτων μας καθορίζει. ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΠΡΟΟΔΕΥΤΙΚΟΥ ΣΥΛΛΟΓΟΥ ΑΝΔΡΟΝΙΑΝΩΝ ΔΕΝΔΡΩΝ ΚΥΜΗΣ Ο ΧΟΡΟΣ ΣΤΗΝ ΑΘΗΝΑ ΜΙΑ ΚΑΛΗ ΠΑΡΕΑ μας ήταν έσοδα 1.766,00 ευρώ και έξοδα 1.254,00 ευρώ δηλαδή καθαρό ποσό για την ενίσχυση των συλλογικών μας επιδιώξεων 562,00 ευρώ. ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΠΡΟΟΔΕΥΤΙΚΟΥ ΣΥΛΛΟΓΟΥ ΑΝΔΡΟΝΙΑΝΩΝ ΔΕΝΔΡΩΝ ΚΥΜΗΣ Αποτελέσματα αρχαιρεσιών 04/02/2012 και συγκρότηση νέου Δ.Σ. Τα αποτελέσματα των αρχαιρεσιών της 04/02/2012 για την εκλογή Διοικητικού Συμβουλίου και Εξελεγκτικής Επιτροπής διετούς θητείας του ΠΡΟΟΔΕΥΤΙΚΟΥ ΣΥΛΛΟΓΟΥ ΑΝΔΡΟ- ΝΙΑΝΩΝ - ΔΕΝΔΡΩΝ είναι κατά σειρά εκλογής. Για το νέο Διοικητικό Συμβούλιο εκλέγονται οι 9 πρώτοι: 1. Σπύρου Σταμάτης του Δημ.Ψήφοι Αγγελόπουλος Παναγιώτης του Γεω. Ψήφοι Δήμος Γεώργιος του Θεοδοσίου Ψήφοι Προκοπίου Μιχάλης του Ιωα. Ψήφοι Βλαχαντώνης Αντώνης του Ευαγ. Ψήφοι Μπαμπαράκος Δημήτρης του Γεω. Ψήφοι Μπαρούμης Γεώργιος του Παντ. Ψήφοι 49 8.Νικολιάς Ευάγγελος του Γρηγ. Ψήφοι Σκοπελίτης Ιωάννης του Δημ. Ψήφοι Καϊμακούδης Γεώργιος του Αποστ. Ψήφοι Νικολιάς Ιωάννης του Γεωργίου Ψήφοι 23 Για τη νέα Εξελεγκτική Επιτροπή εκλέγονται οι 3 πρώτοι: 1. Νάνου Ευθυμία του Γεωργίου Ψήφοι Κούκης Παναγιώτης του Δημητρίου Ψήφοι Παγώνης Αντώνης του Αθανασίου Ψήφοι Θεοφίλου Ιωάννης του Δημητρίου Ψήφοι 34 Στην Γενική Συνέλευση έλαβαν μέρος 82 μέλη και ψήφισαν 76 μέλη. Οι εκλεγμένοι υποψήφιοι συγκροτήθηκαν σε σώμα στις ως εξής Πρόεδρος: Σταμάτης Δημ. Σπύρου Αντιπρόεδρος: Παναγιώτης Γεω. Αγγελόπουλος Αντιπρόεδρος: Γιώργος Παντ. Μπαρούμης (για θέματα του χωριού) Γραμματέας: Αντώνης Ευαγ. Βλαχαντώνης Ταμίας: Βαγγέλης Γρηγ. Νικολιάς Επίσης ομόφωνα ορίσθηκαν ως υπεύθυνη επιτροπή για την εφημερίδα και τη λειτουργία του site του Συλλόγου τα μέλη του Διοικητικού Συμβουλίου, Σταμάτης Δ. Σπύρου Παναγιώτης Γ. Αγγελόπουλος Αντώνης Ε. Βλαχαντώνης. Γιώργος Θ. Δήμος Το νέο Διοικητικό Συμβούλιο ευχαριστεί τα μέλη του ΠΡΟΟΔΕΥΤΙΚΟΥ ΣΥΛ- ΛΟΓΟΥ ΑΝΔΡΟΝΙΑΝΩΝ-ΔΕΝΔΡΩΝ που τους τίμησαν με την ψήφο τους και ζητούν την συμμετοχή και την δίκαιη κριτική τους. Οι πρωτόγνωρα δύσκολοι και δύστροποι καιροί ας γίνουν αφορμή για περισσότερες κοινές προσπάθειες ώστε να κρατήσομε απαιτητική την αξιοπρέπεια και φωτεινό και ανθρώπινο το σήμερα και το αύριο ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΠΡΟΟΔΕΥΤΙΚΟΥ ΣΥΛΛΟΓΟΥ ΑΝΔΡΟΝΙΑΝΩΝ- ΔΕΝΔΡΩΝ Τα χρώματα του Γιώργη Βαρλάμου, χρώματα της ζωής μας Ο ζωγράφος χαράκτης Γιώργης Βαρλάμος και τα χρώματα του που παραπέμπουν στην ίδια τη ζωή, εμάς μας ακουμπάνε και μας συγκινούν ακόμα πιο έντονα για το λόγο της εντοπιότητας. Στα έργα του συναντάς την αέναη ομορφιά της φύσης μας, της χλωρίδας και της πανίδας της. Τον ευχαριστούμε κάθε φορά που ευτυχείς συναντάμε τη μοναδικότητα του. Τον ευχαριστούμε και όταν δεν την συναντάμε αισθανόμενοι το ίδιο ευτυχείς. Το DVD που μπορείτε να παρακολουθήσετε στο site μας, είναι πρόσφατη παραγωγή του τηλεοπτικού σταθμού 902 που ήδη το έχει προβάλει. Μέσα από την επαφή που είχαμε με υπεύθυνους του σταθμού, πρόθυμα μας παραχώρησαν την άδεια χρήσης του DVD. Τους ευχαριστούμε θερμά. Θερμές και οι ευχαριστίες μας προς το συγχωριανό μας Γιώργη Βαρλάμο για την επίσης ανοιχτόκαρδη παραχώρηση της άδειας προβολής του ίδιου αυτού DVD. Τον ευχαριστούμε που μας δίνει την δυνατότητα μέσα από το έργο του μιας ουσιαστικής άρνησης της γύρω μας ασχήμιας και βιαιότητας. Το Δ.Σ. του Συλλόγου σας εύχεται Καλή Ανάσταση Φίλοι των Ανδρονιάνων να επισκέπτεστε την ιστοσελίδα μας για περισσότερη και γρηγορότερη ενημέρωση Aποστολή συνεργασιών μπορείτε να κάνετε στη διεύθυνση gr\n2 2 Δεκέμβριος Ιανουάριος - Φεβρουάριος 2012 Επίκαιρα Έρχονται πάλι εκλογές κάποιοι θα κυβερνήσουν θα πάνε ένα βήμα μπρός ή πίσω θα γυρίσουν! Αναμνήσεις Εδώ όπου μας φέρανε αυτοί έχουν ευθύνη και από τον κόσμο χάσανε την εμπιστούνη. Δεν ξέρουν οι πολιτικοί που στα χωριά θα βγούνε θα δουν τον κόσμο κατάματα τι έχουν να του πούνε; Πως θα δικαιολογήσουνε όλο αυτό το χάλι θα πούνε κι άλλα ψέμματα να τους ψηφίσουν πάλι! Αυτά που ζούμε σήμερα δεν έχουν ξαναγίνει και δεν είναι εύκολο να σβήσουν απ την μνήμη. Ο κόσμος παρακολουθεί και βλέπει στα κανάλια η Ελλάδα πως κατάντησε σ αυτά τα μαύρα χάλια. Νέοι, γυναίκες και παιδιά τι κρίμα να πεινάνε και στα σκουπίδια ψάχνουνε κάτι να βρούν να φάνε. Αν είναι απ τους πολιτικούς που γίναν τέτοια λάθη συγνώμη να ζητήσουνε ο κόσμος να το μάθει. Είμαστε λαός περήφανος με ήθος και ιστορία πως να φτάσαμε έως εδώ με τρώει η απορία! Εγώ πίστεω γρήγορα θα βγούμε από την κρίση αλλά λιγάκι δύσκολο ο κόσμος να ηρεμήσει. Ιωάννης Καλαμπαλίκης Σόλιγκας Απεβίωσαν Απεβίωσε στην Αθήνα στις η Ελένη Κ. Νάνου σε ηλικία 87 ετών. Η κηδεία της έγινε στο Κοιμητήριο Ανδρονιάνων. Απεβίωσε στις 29 Μαρτίου 2012 η Σπύρου Παναγιώτα σύζυγος Ιωάννη. Η κηδεία της έγινε εκ του Ι.Ν. Ανδρονιάνων, Εισόδια της Θεοτόκου, παρουσία πολλών συγγενών, χωριανών και φίλων. Η μεταστάσα υπήρξε άξια μητέρα και σύζυγος, σεμνή, έντιμη, ευγενική και διακριτική παρουσία. Η οικογένεια ευχαριστεί θερμά όλους όσους συμμετέχουν στο πένθος της. Τα παιδιά της Νίκος και Τριαντάφυλλος Εις μνήμην της Σπύρου Παναγιώτας τα παιδιά της προσέφεραν στον Προοδευτικό σύλλογο Ανδρονιάνων Δένδρων 100. Πέθανε στις 8/3/2012 και κηδεύτηκε στο κοιμητήριο Ανδρονιάνων ο Γεώργιος Δημητρός σε ηλικία 63 ετών.. Πέθανε στις 6/3/2012 και κηδεύτηκε στο κοιμητήριο Ανδρονιάνων η Ασημίνα Μήτσιου- Βελισσαράκου ετών 94. Πέθανε στις 30/3/2012 και κηδεύτηκε στο κοιμητήριο Χαλκίδας ο Πέπας Νικολιάς ετών 58. Ο ΠΑΠΑ-ΣΟΥΛΗΣ ΑΝΑΠΑΥΘΗΚΕ Αναπαύθηκε το Σάββατο σε ηλικία 82 ετών ο παπα Σούλης (Αναστάσιος Ιωα. Δεμερούτης) εφημέριος στους Κρινιάνους από το 1955 μέχρι τον Γενάρη του 2009.( Στο φύλλο 70 σελ. 8 της εφημερίδας μας υπάρχει σχετική αναφορά μας). Κλινήρης από βαρύ πρόβλημα υγείας εδώ και καιρό ο παπα Σούλης. Κηδεύτηκε την Κυριακή στον ιδιαίτερο χώρο έξω από το ιερό του Αγ. Ιωάννη Θεολόγου Κρινιάνων, στο χώρο όπου έχουν κηδευτεί οι πρηγηθέντες εφημέριοι παπα Γιάννης πατέρας του παπα Σούλη, παπα Νικολός και παπα Παναγής. Χαρακτηριστικά κοινωνικός ως άνθρωπος ο παπα Σούλης, θα τον θυμούνται όλοι όσοι τον γνώρισαν και γι αυτό του το χαρακτηριστικό. Την κοινωνικότητα του, την αμεσότητα του. Συνέβη λοιπόν για παράδειγμα κάποια φορά μετά από την καθιερωμένη λειτουργία του στις 16 Αυγούστου στον Άγιο Μαντήλιο, εξωκκλήσι στον Κάμπο Βιτάλου, να προσέλθει προσκαλεσμένος σε παρέα που είχε προετοιμάσει οικογενειακό και φιλικό τραπέζωμα με όλα τα καλά σε κοντινό κτήμα. Έφτασε ευθυτενής, σεβάσμιος και επιβλητικός και αφήνοντας το ράσο του στο αυτοκίνητο του, ακούσθηκε από όλους να λέει «Εσύ παπά μου κάτσε δώ χάμου. Εγώ πάου να πιού κρασί». Έτσι και έγινε και ήταν σκηνικό που έκανε το κέφι να ανάψει για τα καλά. Σταμ. Δ. Σπύρου ΣΤΗ ΜΝΗΜΗ ΔΗΜ. ΣΤ. ΣΠΥΡΟΥ Έφυγες και ήρθα να σε αποχαιρετήσω αδελφέ μου. Δεν είχα τίποτ άλλο, παρά μόνο λίγα λουλούδια σου έφερα. Τα απόθεσα στα επιδέξια σε τέχνη χέρια σου, να τα κρατάς στο μεγάλο, στο μακρινό ταξίδι σου ως εκεί που θα φτάσεις στον κήπο της αιώνιας γαλήνης, όπου ασφαλώς θα έχουν κρατήσει για να σου παραχωρήσουν θέση, οι γονείς μας και τ αδέλφια μας που έφυγαν πριν από σένα. Καλό παράδεισο αδελφέ Μίμη Ο αδελφός σου Γιώργος. Συνεδρίαση Κατά τη συνεδρίαση του ΔΣ της 15ης Ιανουαρίου 2012,συζητήθηκαν τα θέματα για άμεσες ενέργειες, όπως ο ετήσιος αποκριάτικος χορός στην Αθήνα, που θα γίνει στις 24 Φεβρουαρίου στη μουσική ταβέρνα «ΤΟ ΣΠΙΤΙ» στην Ανθούπολη. Επίσης για την προετοιμασία της Γενικής Συνέλευσης που αποφασίσθηκε να γίνει στο χωριό. Για το λόγο αυτό έγινε εκτενής ενημέρωση και κλείσιμο των οικονομικών θεμάτων και εκρεμμοτήτων του ταμείου. Για την εφημερίδα συνεχίζεται η προσπάθεια για καλύτερη παρουσίαση των θεμάτων, ενώ για το SITE άλλαξε μορφή και θα πρέπει να υπάρχει συνεχής ενημέρωση και με υλικό για δημιουργία αρχείου. Παρατηρείται πάντως σχετική αύξηση επισκεψιμότητας. Το ημερολόγιο με τη θεματολογία του προκάλεσε το ενδιαφέρον και τα ευμενή σχόλια και από την ευρύτερη περιοχή. Υπήρξε επαφή με το μουσείο Γουλανδρή από το οποίο προτάθηκε η προγραμματισμένη επίσκεψη να γίνει αργότερα για καλύτερη εξυπηρέτηση. Από τα λοιπά θέματα αναφέρθηκε το ιδιοκτησιακό του Υδραυλικού, το οποίο ο Σύλλογος παρακολουθεί με δικηγόρο, επειδή άλλαξε ο νόμος και θα γίνει εκκαθάριση. Για το αρχείο της Κοινότητας ο Σύλλογος βοηθά να ολοκληρωθεί, ενώ η μόνωση ήταν αποτελεσματική το χειμώνα. Τέλος ο Πρόεδρος ενημέρωσε για τη 2η συνεδρίαση της Επιτροπής Διαβούλευσης του Δήμου, που θα γίνει στο Δημοτικό Γραφείο Δύστου, με θέμα το στρατηγικό σχεδιασμό για το Θα συμμετάσχει και ο Πρόεδρος του Συλλόγου ενώ θα συμπληρωθεί και το σχετικό ερωτηματολόγιο. Γενική Συνέλευση Κοπή Πίτας 2012 Το Σάββατο , πραγματοποιήθηκε στο χωριό μετά από απόφαση του ΔΣ,η Γενική Συνέλευση του Συλλόγου η οποία σύμφωνα με το καταστατικό ήταν εκλογοαπολογιστική. Έγινε ανάλυση των πεπραγμένων του ΔΣ για το 2011,ο οικονομικός απολογισμός, καθώς και η έκθεση ελέγχου διαχείρισης από την Εξελεγκτική Επιτροπή. Ακολούθησε ο προγραμματισμός δράσης για το 2012 και στη συνέχεια οι αρχαιρεσίες για την εκλογή των μελών του νέου Δ.Σ. και της Ε.Ε. Η όλη εκδήλωση ολοκληρώθηκε με την κοπή της πίτας για το 2012, και την παράθεση γεύματος. Συνεδρίαση Σύμφωνα με το καταστατικό του Συλλόγου ο πλειοψηφών υποψήφιος από τις αρχαιρεσίες της , κος Σταμάτης Σπύρου, συγκάλεσε Διοικητικό Συμβούλιο για τη διαδικασία εκλογής Προεδρείου. Η συνεδρίαση πραγματοποιήθηκε στο κτίριο του Κοινοτικού Γραφείου. Στη συνεδρίαση αυτή ορίσθηκε επίσης και η επιτροπή για την εφημερίδα και το SITE. Σχετικές πληροφορίες υπάρχουν σε άλλες στήλες στην εφημερίδα μας στο φύλλο 82. Κρύο - φτώχεια και ανεργεία Ο χειμώνας έφυγε τα χιόνια όλα λιώσαν και όποιον ρωτήσης για λεφτά σου λέει τέλειωσαν. Η ανεργεία έφερε τη φτώχεια τη μιζέρια τα μετρητά τελείωσαν και δεν αλλάζουν χέρια. Το κρύο ήταν τσουχτερό οι άστεγοι χιλιάδες και τα κανάλια δείχνουνε πως ζουν οι βασιλιάδες. Πολιτικοί υπόσχονται πως θα περνάνε φίνα τα μέτρα αν δεν εφαρμοστούν τότε θα πέσει πείνα. Καλαράς Παναγιώτης (Στρούλιος) ΠΕΡΙΛΗΨΕΙΣ ΠΡΑΚΤΙΚΩΝ ΣΥΝΕΔΡΙΑΣΕΩΝ ΔΣ ΣΥΛΛΟΓΟΥ Συνεδρίαση Η συνεδρίαση πραγματοποιήθηκε στο Κοινοτικό Γραφείο και παρευρίσκετο και ο Πρόεδρος του ΤΣ. Συζητήθηκαν θέματα σχετικά με τη λειτουργία του ταμείου, ταχυδρομικές επιταγές,διάφορα οικονομικά και σχετικά με την καταγραφή μελών. Απολογιστικά αναφέρθηκαν ο αποκριάτικος χορός στην Αθήνα, η πραγματοποίηση της Γεν. Συνέλευσης με σχετικά ικανοποιητική παρουσία κόσμου και η συγκρότηση του νέου ΔΣ του Συλλόγου. Από εκρεμμότητες τέθηκαν η ολοκλήρωση του Σίφου και η οργάνωση συνεστίασης πιθανόν την Πρωτομαγιά.,ο προγραμματισμός εκδηλώσεων για το Γ. Βαρλάμο και το Γ. Κόρο, ενώ το θέμα για την προβολή των προϊόντων του χωριού, όπως τα σύκα, το λάδι και το μέλι, θα πρέπει να τεθεί και πάλι στην Αντιδήμαρχο κα Μπάτσα για συνεργασία και καλύτερο συντονισμό. Στο Δήμο θα πρέπει να επανέλθουμε για θέματα που έχουν τεθεί ξανά όπως για το Δημ. Σχολείο (επισκευή, συντήρηση σκεπής) καθώς και για τα Δένδρα (πρόβλημα γέφυρας, αποκατάσταση βρύσης, συντήρηση και μόνωση σχολείου). Τέλος ενημερώθηκε και ο Πρόεδρος του ΤΣ για το κλείσιμο δρόμου στο αγροτεμάχιο του Συλλόγου στον Αγιώργη, από συγχωριανό μας που επηρεάζει και άλλους ιδιοκτήτες αγρών. ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΣΥΛΛΟΓΟΥ «Η ΦΩΝΗ ΤΩΝ ΑΝΔΡΟΝΙΑΝΩΝ» Τρίμηνη πολιτιστική και κοινωνική έκδοση του Προοδευτικού Συλλόγου Ανδρονιάνων - Δένδρων Κύμης Εύβοιας Ανδρονιάνοι Κύμης Εύβοιας Τ.Κ Ιδιοκτήτης: Προοδευτικός Σύλλογος Ανδρονιάνων - Δένδρων Κύμης Εύβοιας Εκδότης-Διευθυντής: Σταμάτης Δ. Σπύρου, Πρόεδρος Τηλ: Κιν: Συντακτική Επιτροπή Υπεύθυνοι ύλης: Σταμάτης Δ. Σπύρου, Χριστίνα Π. Πουλοπούλου Γιώργος Θ. Δήμος, Αντώνης Ε. Βλαχαντώνης, Παναγιώτης Αγγελόπουλος Ηλεκτρονική σελιδοποίηση - Εκτύπωση: Εκδόσεις-Γραφικές τέχνες Καρπούζη Αριστέα & Υιοί Ο.Ε. Θεοδοσίου 23 Ίλιον Τ.Κ Τηλ.-Fax:\n3 Δεκέμβριος Ιανουάριος - Φεβρουάριος Γνωριμία με τη Στεφανιαία Νόσο (2) Η πρόληψη της στεφανιαίας νόσου επιτυγχάνεται με την καταπολέμηση των τροποποιήσιμων παραγόντων κινδύνου, επιγραμματικά ως εξής: 1. Διακοπή του ενεργητικού καπνίσματος και διακοπή της έκθεσης σε καπνό (παθητικό κάπνισμα). 2. Διατροφή που είναι συμβατή με : Ελαττωμένη κατανάλωση λιπαρών τροφών Ελαττωμένη πρόσληψη πρόσθετου άλατος, αφού είναι γνωστό ότι και οι τροφές περιέχουν από μόνες τους κάποια ποσότητα αλατιού Αποφυγή υπερβολικής κατανάλωσης αλκοόλ (ποσότητα που αντιστοιχεί σε 1-2 ποτηράκια κρασί στο γεύμα είναι αρκετή και μάλλον ευεργετική) Αυξημένη πρόσληψη φρούτων, λαχανικών και φυτικών ινών Αποφυγή συσκευασμένων φαγητών τύπου σνακ Παράδειγμα υγιεινού προτύπου διατροφής αποτελεί η Μεσογειακή. 3. Αύξηση της φυσικής δραστηριότητας με υιοθέτηση προγράμματος γυμναστικής (γρήγορο βάδισμα, ποδήλατο κλπ) διάρκειας τουλάχιστον 30 λεπτών καθημερινά ή τουλάχιστον τις πέντε ημέρες της εβδομάδας, ενώ βοηθά και η αύξηση της φυσικής δραστηριότητας ακόμη και στο χώρο της εργασίας 4. Καλή ρύθμιση του σακχαρώδους διαβήτη σε περιπτώσεις διαβητικών ασθενών με γνώμονα τη γλυκοζυλιωμένη αιμοσφαιρίνη (αιματολογικός δείκτης ρύθμισης του σακχάρου) σε τιμές κάτω του 7% 5. Καλή ρύθμιση της αρτηριακής πίεσης σε περιπτώσεις υπερτασικών ασθενών με στόχο αυτή να κυμαίνεται στο ιατρείο σε τιμές κάτω των 140/90mmHg, ή κάτω των 130/80mmHg σε περιπτώσεις διαβητικών ή νεφροπαθών ασθενών 6. Καλή ρύθμιση της χοληστερόλης αίματος αναλόγως του συνολικού κινδύνου που διατρέχει ο ασθενής να υποστεί ένα καρδιοαγγειακό επεισόδιο στο μέλλον βάσει ενός μοντέλου κινδύνου που θα χρησιμοποιήσει ο καρδιολόγος για να υπολογίσει αυτόν τον κίνδυνο Γράφει ο Παναγιώτης Αγγελόπουλος, καρδιολόγος Ιδιαίτερη βαρύτητα έχει η πραγματοποίηση εγκαίρως προληπτικού καρδιολογικού ελέγχου, ειδικά σε περιπτώσεις ανθρώπων ηλικιωμένων, ανθρώπων που παρουσιάζουν άθροιση πολλών παραγόντων κινδύνου (για παράδειγμα άνδρες ετών που καπνίζουν και έχουν και λίγη χοληστερίνη), ανθρώπων με έντονο οικογενειακό ιστορικό στεφανιαίας νόσου ή και ανθρώπων με ιστορικό σακχαρώδους διαβήτη. Σε τέτοιες περιπτώσεις αναδεικνύεται η αξία της δυναμικής εκτίμησης του ασθενούς (δηλαδή της εκτίμησής του όχι μόνο κατά την ηρεμία, αλλά και κατά τη διάρκεια άσκησής του) με τη βοήθεια εξετάσεων όπως η δοκιμασία κόπωσης, το σπινθηρογράφημα καρδιάς ή η δυναμική υπερηχοκαρδιογραφία, ενώ αναλόγως της εκτίμησης των ιδιαίτερων συνθηκών κάθε περίπτωσης μπορεί να γίνει και ανατομική εκτίμηση του φορτίου ασβεστίου που υπάρχει στις στεφανιαίες αρτηρίες και να βγουν συμπεράσματα για την πιθανότητα ύπαρξης στεφανιαίας νόσου πριν αυτή εκδηλωθεί με δυνητικά επικίνδυνες συνέπειες. Αν παρ όλα αυτά φτάσουμε στο σημείο όπου κάποιος αισθάνεται πόνο στο στήθος (βάρος, σφίξιμο, κάψιμο κλπ) ή δύσπνοια, τότε πρέπει να δράσουμε άμεσα ειδοποιώντας τον καρδιολόγο ή το ασθενοφόρο ώστε να γίνει άμεση αξιολόγηση από τον ειδικό. Δεν πρέπει να ξεχνάμε ότι ο χρόνος σε τέτοιες περιπτώσεις είναι μεγάλης σημασίας: αν πρόκειται για επεισόδιο στηθάγχης μπορεί να προληφθεί η εξέλιξη σε έμφραγμα, αν πρόκειται για έμφραγμα μπορεί να σωθεί η ίδια η ζωή ή δυσάρεστες επιπλοκές όπως η εμφάνιση καρδιακής ανεπάρκειας. Εκτός της άμεσης αναγνώρισης από τον καρδιολόγο των περιπτώσεων στηθάγχης ή εμφράγματος, εξίσου μεγάλη σημασία έχει και το να αποκλειστούν άλλες καταστάσεις που εκδηλώνονται με πόνο στο στήθος και είναι δυνητικά επικίνδυνες για τη ζωή, όπως είναι ο διαχωρισμός ενός ανευρύσματος της αορτής ή η πνευμονική εμβολή. Η ΣΤΕΝΟΤΗΤΑ ΧΩΡΟΥ Η ΑΛΛΟΙΩΣ Η ΠΛΗΘΩΡΑ ΥΛΗΣ Μας ευχαριστεί ως ΔΣ που βρισκόμαστε στη δυσάρεστη θέση να αναβάλλομε συνεργασίες μελών και φίλων, για το επόμενο φύλλο της εφημερίδας μας. Ζητάμε την συγγνώμη και την κατανόηση τους. Είναι αυτονόητο πως δεν υποκρύπτεται καμιά σκοπιμότητα σ αυτή μας την ενέργεια και ψάχνομε τρόπους αποφυγής της στο μέλλον. Ανάλογα είναι τα αίτια που μας αναγκάζουν σε επιγραμματική αναφορά σε εκδηλώσεις άλλων φορέων με σκοπό να επανέλθομε ουσιαστικά. Πρόκειται για τη σημαντική δραστηριοποίηση των «Πολιτιστικών δεσμών» με επιτυχείς εκδηλώσεις όπως οι παραστάσεις από τη θεατρική ομάδα του φορέα αυτού πάνω στα διηγήματα του Αλέξ. Παπαδιαμάντη «Έρωτας στα χιόνια» και «Ο Αμερικάνος» όπως επίσης την ενδιαφέρουσα εκδήλωση στην αίθουσα του εκκλησιαστικού γηροκομείου Κύμης με θέμα «Ευβοϊκοί νερόμυλοι» από τις Περιβαλλοντικές ομάδες του Γυμνασίου Κύμης και ομιλητή τον σημαντικό ερευνητή και φωτογράφο κο Γιάννη Φαφούτη. Πάντως ευρύτερη και αμεσότερη αναφορά υπάρχει στο site του Συλλόγου μας Ταμειακός απολογισμός περιόδου 30/01/ /01/2012 Eγκρίθηκε ομοφώνως, από την Εξελεκτική Επιτροπή του Συλλόγου και στα πλαίσια της ετήσιας Τακτικής Γενικής Συνέλευσης που διενεργήθη στις 4/2/2012, ο ταμειακός απολογισμός για την περίοδο 30/01/2011 έως 28/01/2012. ΣΗΜΑΝΤΙΚΑ ΣΕ ΣΥΝΤΟΜΙΑ ΤΑ ΔΕΝΔΡΑ ΠΕΘΑΙΝΟΥΝ ΤΡΑΓΟΥΔΩΝΤΑΣ ΤΑ Τόσα (πόσα άραγε;) χρόνια δίπλα δίπλα συνέχεια και αμετακίνητα. Αυτό το γλυκό γέρσιμο του ενός στην φιλόξενη ζεστή αγκαλιά του άλλου ακόμα και αν δημιουργεί ψεύτικες ελπίδες, να είναι τι; Η ανάγκη της κοινής προσπάθειας που μπροστά στα κοινά δύσκολα κορυφώνεται ; Να είναι μόνο μια προειδοποίηση συμβολική αλλά όχι αμελητέα και χωρίς ανθρώπινες διαστάσεις; Να είναι τα τόσα και τόσα γεγονότα που αναδύονται από τα προσωπικά βάθη όσων κάτω από αυτά ερωτεύθηκαν, ονειρεύτηκαν, μεγάλωσαν παίζοντας ποδόσφαιρο ή σημαδεύοντας πουλιά και ζωάκια που τρελαίνονταν από χαρά και έρωτα και αυτά στα πυκνά και προς τον ουρανό στοχεύοντας κλαδιά τους; Δείτε τη χαρακτηριστική φωτογραφία από τον οικισμό Δένδρα, ψάξτε τον Παπαδιαμάντη και το διήγημα του «Υπό την βασιλικήν δρυν» και κάνετε μια βόλτα στο χώρο εκείνο. «Και ήτον εκείνη άνασσα του δρυμού,δέσποινα αγρίας καλλονής, βασίλισσα της δρόσου» Το χιονισμένο ελατόδασος των Κοτυλαίων (την οροσειρά ανάμεσα στα Δημοτικά Διαμερίσματα Κονιστρών - Ανδρονιάνων - Βιτάλου - Μετοχίου) διέσχισαν την Κυριακή 11 Μαρτίου ο Ορειβατικός Σύλλογος Χαλκίδας σε συνεργασία με τον Ορειβατικό Σύλλογο Βούλας. Οι δυσμενείς καιρικές προβλέψεις δεν απέτρεψαν την πραγματοποίηση της εξόρμησης. Με συντονιστές τους Κων. Κούνα και Παν. Κούκη 20 Χαλκιδέοι ορειβάτες συνοδεύοντας άλλους 23 Αθηναίους ορειβάτες ξεκίνησαν από το Δημοτικό διαμέρισμα των Ανδρονιάνων, ανέβηκαν στο γραφικό εξωκλήσι του προφήτη Ηλία με την πανοραμική θέα στους γύρω οικισμούς. Στη συνέχεια μέσω του παλαιού ανηφορικού καλντεριμιού έφθασαν στο όμορφο ελατόδασος όπου το χιόνι ξεπερνούσε Η ΠΑΡΈΛΑΣΗ ΤΟΥ ΠΑΛΙΟΥ ΚΑΙΝΟΥΡΙΟΥ Πόσα και πόσα τρέχοντα γεγονότα μας παραπέμπουν στο ποίημα αυτό του 1938 του Μπέρτολτ Μπρεχτ! Από τα απαράδεχτα οικονομικά και κοινωνικά μέτρα που μας ζητούν ούτε λίγο, ούτε πολύ να πάψομε να ενεργούμε ως άνθρωποι οδεύοντας προς το καλύτερο μέλλον (;) με τους ίδιους οδηγούς!! Να μη έχομε μνήμη, να μη έχομε λογική και συναισθήματα, να μη έχομε αξιοπρέπεια και όνειρα ή να τα κοιμίζομε και πολλά άλλα. Πόση πλάνη και πόσο θράσος. Και φτάνοντας σε καθημερινά γεγονότα που όσο και αν υποκρύπτουν αγωνίες, αδιέξοδα κλπ δεν παύουν να θέλουν να προχωράνε στα πόδια του νέου. Ας είμαστε προσεκτικότεροι, ο λύκος στην αναμπουμπούλα χαίρεται δεν λένε στο χωριό μας; Μη μου πείτε πως δεν ζούμε την σε διάρκεια έξαρση της αναμπουμπούλας ή πως μας έλειψαν οι λύκοι ; «Στεκόμουν πάνω σε ένα λόφο κι είδα το Παλιό να πλησιάζει μα ερχόταν σαν Νέο. Σερνόταν πάνω σε καινούρια δεκανίκια που κανένας δεν είχε ξαναδεί και βρωμούσε νέες μυρωδιές σαπίλας που κανείς δεν είχε ξαναμυρίσει. Έτσι το Παλιό έκανε την εμφάνιση του σε Νέο μασκαρεμένο, μα έφερε το Νέο μαζί του στη θριαμβευτική του κατοχή να το παρουσιάσει σαν Παλιό. Κι η πομπή συνέχιζε να προχωράει μέσα στη νύχτα, μα αυτό που πήγαινε για χάραμα ήταν το φως από τις φωτιές στον ουρανό. Και η κραυγή : Φτάνει το Νέο,το Ολοκαίνουριο, χαιρετίστε το Νέο, γίνετε και εσείς νέοι σαν και εμάς: Πιό εύκολα θα ακουγότανε, αν όλα δεν είχανε πνιγεί μέσα στις ομοβροντίες των όπλων.» Σταμάτης Δ. Σπύρου Χαλκίδα Μάρτης 2012 Εξόρμηση του Ορειβατικού Συλλόγου Χαλκίδας στα Κοτύλαια Θετικά ανταποκρίθηκαν στην πλειοψηφία τους, οι πολιτιστικοί και περιβαλλοντικοί σύλλογοι του Δήμου μας στο κάλεσμα της Αντιδημάρχου και υπεύθυνης Πολιτισμού κα Μπάτσα Αρετής και του προέδρου της Κοινωφελούς Επιχείρησης Πολιτισμού & Περιβάλλοντος κου Ντόβολη Βασίλη. Η προγραμματισμένη συνάντηση πραγματοποιήθηκε στο Εργατικό Κέντρο Κύμης την 1η του Απρίλη. Στην έναρξη της συζήτησης η Αντιδήμαρχος αναφέρθηκε στην αναγκαιότητα αυτής της συνάντησης ενώ στη συνέχεια έκανε ένα συνοπτικό απολογισμό των δράσεων της προηγούμενης χρονιάς, οι περισσότερες εκ των οποίων έγιναν σε συνεργασία με τους συλλόγους της περιοχής μας. Πολλές και σημαντικές εκδηλώσεις λοιπόν πραγματοποιήθηκαν είτε πολιτιστικές, είτε τιμητικές είτε αναβίωσης εθίμων. Στη συνέχεια η Αντιδήμαρχος ενημέρωσε για τις προγραμματισμένες δράσεις της τρέχουσας χρονιάς αλλά και για άλλα θέματα που έχουν δρομολογηθεί και αποτελούν πολιτισμική έκφραση, όπως το σε πολλά σημεία το 0,5 μ. Βαδίζοντας με σχετική δυσκολία μέσα σε ομίχλη και χιονόπτωση πέρασαν από την πηγή του Εφταού και διασχίζοντας το αντίστοιχο ρέμα μετά από 6ωρη συνολικά πορεία κατέληξαν στον δρόμο που ενώνει το Βίταλο με το Μετόχι, που είχε στο μεταξύ ντυθεί με κατάλευκο χαλί πάχους 10 εκ. και δυσκόλεψε την διέλευση του λεωφορείου που παρέλαβε τους ορειβάτες. Οι επόμενες δραστηριότητες του Συλλόγου περιλαμβάνουν την λαμπαδηδρομία στην παραλία της Χαλκίδας το Σάββατο 24 Μαρτίου και ανάβαση στη Σκοτεινή την Κυριακή 1 Απριλίου. Περισσότερες πληροφορίες στα γραφεία του Συλλόγου Αγγελή Γοβιού 22 (Τρίτη & Πέμπτη μ.μ., τηλ ) και στην ιστοσελίδα του Συλλόγου. ΕΠOΙΚΟΔΟΜHΤΙΚΗ Η ΣΥΝΑΝΤΗΣΗ ΠΟΛΙΤΙΣΤΙΚΩΝ ΣΥΛΛΟΓΩΝ ΚΑΙ ΔΗΜΟΤΙΚΗΣ ΑΡΧΗΣ δωρεάν Τest Pap που γίνεται σε συνεργασία με το Υπ. Υγείας και αφορά όλες τις γυναίκες από ετών, η λειτουργία Σχολής Γονέων στην Κύμη και το Αλιβέρι, η αναβάθμιση του Παζαριού του Αυλωναρίου, η δρομολόγηση των βιολογικών σε Μονόδρυ, Αυλωνάρι, Αγ. Αποστόλους και Παραλία Κύμης αλλά και η έναρξη ανακύκλωσης που πραγματοποιείται στο Δήμο μας. Για το θέμα της ανακύκλωσης αλλά και το μεγάλο στόχο του Δήμου, την οριστική επίλυση του προβλήματος των σκουπιδιών και την ολοκληρωμένη διαχείριση των απορριμμάτων μίλησε ο Πρόεδρος της Κοινωφελούς Επιχείρησης, ενώ τοποθετήθηκε και στην εν γένει πολιτιστική και περιβαλλοντική δράση της Δημοτικής Αρχής. Ακολούθησε η τοποθέτηση εκ μέρους των συλλόγων, η κριτική τους αλλά και οι προτάσεις τους οι οποίες λήφθηκαν σοβαρά υπόψη από τους εκπροσώπους της Δημοτικής Αρχής και δεσμεύτηκαν ότι θα αξιολογηθούν και θα δρομολογηθούν προς όφελος των πολιτών και του τόπου μας.\n4 4 Δεκέμβριος Ιανουάριος - Φεβρουάριος 2012 Το Κυμαϊκό αλφάβητο (Β' μέρος) Σ χετικά με την καταγωγή του ελληνικού αλφαβήτου, επικρατεί μεγάλη επιστημονική διαμάχη, μεταξύ δύο κατηγοριών επιστημόνων (γλωσσολόγων, φιλολόγων, ιστορικών κ.ά.). Η πρώτη κατηγορία: Ισχυρίζεται ότι το ελληνικό αλφάβητο έχει φοινικική καταγωγή. Η δεύτερη κατηγορία: Ισχυρίζεται ότι το ελληνικό αλφάβητο έχει ελληνική καταγωγή. Η πρώτη κατηγορία βασίζεται στο ιστορικό κείμενο του πατέρα της Ιστορίας Ηροδότου, ο οποίος αναφέρει ότι τα στοιχεία του αλφαβήτου είναι προελεύσεως φοινικικής. Άξιο παρατηρήσεως όμως είναι το γεγονός ότι οι φοινικίζοντες περί του αλφαβήτου δεν διαθέτουν σοβαρά επιχειρήματα για να θεμελιώσουν την άποψή τους. Οι οπαδοί της ελληνικής καταγωγής του αλφαβήτου διαφωνούν, για το πιο από τα τοπικά ελληνικά αλφάβητα απετέλεσε τη βάση της ελληνικής γραφής, δηλαδή το κρητικό, το κυπριακό, το μυκηναϊκό κ.ά., με αποτέλεσμα να αποδυναμώνεται η άποψή τους. Ας εξετάσουμε τον Ηρόδοτο που αναφέρει, ότι το ελληνικό αλφάβητο είναι φοινικικό και το οποίο δεν ήταν γνωστό πριν στους Έλληνες. Στο σημείο αυτό παρατηρούμε ότι ο κυμαϊκός τύπος γραφής που χρησιμοποιείτο τότε στην Εύβοια, αλλά και σε άλλες την εποχή εκείνη περιοχές, δεν χρησιμοποιείτο στην Αττική, τα Μέγαρα, την Κόρινθο και το Άργος. Ίσως από το γεγονός αυτό ο Ηρόδοτος να αναφέρει στο κείμενο τη φράση, σχετικά με τα γράμματα «Ουκ εόντα πριν Έλλησι, ως εμοί δοκέειν». Ο Ηρόδοτος στο κείμενό του μνημονεύει τη λέξη «γεφυραίοι», η οποία στο μεγάλο λεξικό της ελληνικής γλώσσας του Δ. Δημητράκου, αναφέρεται ότι γεφυραίοι είναι ιερείς «εν Αθήναις το πάλαι γεφυραίοι (ελέγοντο) πάντες οι περί τα πάτρια ιερά εξηγηταί και αρχιερείς». Οι ερχόμενοι με τον Κάδμο στη Θήβα, θα πρέπει να ήσαν Κυμαίοι από την Αιολική Κύμη της Μ. Ασίας. Για πιο λόγο όμως ο Ηρόδοτος τους ονόμασε Φοίνικες; Δυνατόν να εκφράσουμε τις ακόλουθες απόψεις: Η Φρυγία και η Φοινίκη, ήταν πλούσιες χώρες την εποχή εκείνη, η μεν Φρυγία με τον χρυσό που διέθετε, η δε Φοινίκη με το εμπόριο που είχε αναπτύξει, ενώ οι Κυμαίοι της αιολικής Κύμης ήσαν ευκατάστατοι και διατηρούσαν εμπορικές αλλά και ιδιαίτερες θρησκευτικές επαφές με τους λαούς των χωρών αυτών. Ίσως ο Ηρόδοτος χλευαστικά να τους έδωσε το όνομα (παρατσούκλι) Φοίνικες. Είναι κάτι ανάλογο, που και σήμερα λέμε κοροϊδευτικά, π.χ. Αμερικανούς τους επιστρέφοντες στην Ελλάδα, μετανάστες Έλληνες από την Αμερική. Μάλιστα ιστορικά κείμενα αναφέρουν για τους Κυμαίους της αιολικής Κύμης: «οι Κυμαίοι εθεωρούντο ως ευήθεις, παροιμίαι δ' υπήρχον ειρωνικαί περί αυτών». Επίσης ίσως ο Ηρόδοτος με την ονομασία Φοίνικες να ήθελε να δημιουργήσει κάποια σύγχυση και να μην είναι τόσο αποκαλυπτικός, για λόγους ίσως θρησκευτικών δεσμεύσεων. Ο Ηρόδοτος αναφέρει σαν πρώτο σταθμό των Φοινίκων (Κυμαίων της αιολικής Κύμης) την Ερέτρια. Μάλιστα στην Ερέτρια από τον αρχαιολόγο Χρ. Τσούντα βρέθηκε επιγραφή, που αναφέρει τη λέξη «Κωμαιείς» (πολίτες της Κύμης ), ίσως η επιγραφή αυτή που αναφέρεται σε κατάλογο πολιτών του αρχαίου Δήμου της Ερέτριας, να έχει κάποια σχέση με τους Κωμαιείς της αιολικής Κύμης της Μ. Ασίας. Δεύτερος σταθμός των Φοινίκων (Κυμαίων) κατά τον Ηρόδοτο, είναι η Τανάγρα. Η αρχαία Τανάγρα είχε εμπορικές και φιλικές σχέσεις τόσο με την ευβοϊκή Κύμη, όσο και με την αιολική Κύμη της Μ. Ασίας. Μάλιστα στα νομίσματα της Τανάγρας, όσο και στα νομίσματα της ευβοϊκής αλλά και αιολικής Κύμης, απεικονίζεται το εμπρόσθιο τμήμα αλόγου.επίσης στο εγκυκλοπαιδικό λεξικό του Ελευθερουδάκη και στη λέξη Αιολείς, αναφέρεται η ταύτηση της τεχνοτροπίας κομψοτάτων πηλίνων αγαλμάτων της Τανάγρας,(τις περίφημες Ταναγραίες) με αυτά της πόλεως Μυρίνης στον αιολικό χώρο της Μ. Ασίας. Στη Θήβα τέλος που ήταν το τέρμα των γεφυραίων φοινίκων και του Κάδμου, ελατρεύετο ιδιαίτερα ο Απόλλων, υπήρχε δε και σπουδαίο ιερό του Ισμηνίου Απόλλωνα, το οποίο εκοσμείτο με γλυπτά έργα του Φειδίου και του Σκόπα. Μάλιστα το αλφάβητο αυτό είναι, που ο πατέρας της ιστορίας Ηρόδοτος διάβασε επί τριπόδων που ήταν γραμμένα με καδμήια γράμματα στο ιερό του Ισμηνίου Απόλλωνα στη βοιωτική Θήβα. Πάντως είναι σίγουρο ότι οι αρχαίοι Έλληνες φιλόσοφοι, ιστορικοί και άλλοι σημαίνοντες των ελληνικών γνώσεων γνώριζαν την καταγωγή του ελληνικού αλφαβήτου. Μάλιστα ο σοφιστής και συγγραφέας Λουκιανός, στο έργο του «δίκη των φωνηέντων» κρυπτογραφεί σοβαρά θέματα. Αποτελεί ερώτημα για ποιο λόγο δεν αποκάλυπταν τη γνώση του αλφαβήτου, αλλά με διάφορες απαντήσεις, διφορούμενες και αόριστες, δημιούργησαν πραγματική σύγχυση, με αποτέλεσμα να έχομε αλληλοσυγκρουόμενες στο θέμα αυτό απόψεις. Μία εξήγηση είναι ότι από τους μύστες της αρχαιότητος το ελληνικό αλφάβητο θεωρείτο θείο δώρο, εξ αφορμής ότι διά της γλώσσας και της γραφής θα διδαχθεί ο θείος λόγος και ότι το αλφάβητο θα έπρεπε να μεταλαμπαδεύεται αρχικά σε ορισμένη τάξη (όπως οι μύστες και οι μελετητές της φιλοσοφίας). Αρχαία κείμενα φιλοσόφων, ιστορικών κ.ά. έχουν αναφορές για το θέμα της καταγωγής του ελληνικού αλφαβήτου. Όπως ο Πλούταρχος (περί Σωκράτους δαιμονίου)αναφέρει πινακίδα με αρχαιοτάτη γραφή από τους χρόνους του Πρωτέως, που βρέθηκε στη Σπάρτη στον τάφο της Αλκμήνης (μητέρας του Ηρακλή). Επίσης ο Στράβων αναφέρει για πανάρχαια γράμματα στο ναό του Ηρακλέους στα Γάδειρα, ενώ ο Διόδωρος θέλει να αποδώσει θεία προέλευση στο ελληνικό αλφάβητο. Οι αρχαίες ελληνικές παραδόσεις είναι και αυτές υπέρ της ελληνικότητας του αλφαβήτου. Ο Αισχύλος διασώζει την παράδοση ότι ο Προμηθεύς βρήκε τα γράμματα. Ποίος όμως ήτο ο Προμηθεύς; Κατά την ελληνική μυθολογία φέρεται γιός του Ιαπετού και της Κλυμένης. Το όνομα όμως Κλυμένηίσως να κρυπτογραφεί το όνομα Κύμη, δηλαδή Κλυμένη =Κύμη λένε. Ομοίως και ο Στησίχωρος (αποσπάσματα 34, β) αναφέρει τον Παλαμήδη ως ευρέτη των γραμμάτων. Κατά τη μυθολογία ο Παλαμήδης φέρεται γιός του Ναυπλίου και της Κλυμένης. Δηλαδή βλέπουμε και πάλι την κρυπτογράφηση της Κύμης. Η Κλυμένη αναφέρεται με πολλούς ρόλους, όμως πάλι ο Αισχύλος διευκρινίζει ότι η Κλυμένη είναι πολλών ονομάτων μορφή μία. Τέλος, θα αναφερθώ σε ένα απόσπασμα από το ημερολόγιο 1899 του Γυμναστικού Συλλόγου Κυμαίων: «Η Κύμη είναι, ως αληθώς ονόμασε αυτήν ο κ. Ραϋνόλδος Δημητριάδης, ο μικρός της Ανατολής εξώστης, αφ θεάται τις το αληθές πανόραμα του ανατέλλοντος και το φως επί την γήν επιχέοντος Φοίβου». Ομιλία του δάσκαλου Ιωάννη Κοντού Αιδεσιμότατε, κυρίες και κύριοι, αγαπητοί μαθητές. Η 25η Μαρτίου κατέχει κορυφαία θέση στη θρησκευτική και εθνική συνείδηση των Ελλήνων. Τιμούμε τον Ευαγγελισμό της Θεοτόκου και την ημέρα έναρξης της επανάστασης κατα του Οθωμανικού ζυγού. Κοινός παρανομαστής και των δύο γεγονότων η ανυπολόγιστη αξία της ελευθερίας. Και πρώτη η πνευματική ελευθερία. Η ελευθερία του πνεύματος της ψυχής, που κερίζεται μέσα μας. Τα ηθικά αγωνίσματα, που κατασφαλίζουν την ψυχική ελευθερία, που εξυψώνουν τον άνθρωπο και αποτελούν την ουσία του Πνευματικού βίου, είναι τα λαμπρότερα αγωνίσματα. Διεξάγεται η μάχη η πνευματική σ άλλη περιοχή, εσωτερική, μέσα στο πεδίο της ψυχής. Όπλα εδώ δεν είναι τα υλικά. Αυτό το μήνυμα, μήνυμα απελευθερώσεως από την πνευματική σκλαβιά Η 25η Μαρτίου 1821 εξαγγέλει ο Ευαγγελισμός της Θεοτόκου με τον ερχομό του Λυτρωτή. Και ο δεύτερος «Ευαγγελισμός» η Ελευθέρια του έθνους των Ελλήνων, το ίδιο μήνυμα διαλαλούν στο εθνικό πεδίο. Το 1821 ένα μικρό υπόδουλο και βαριά τραυματισμένο από τη μακρόχρονη σκλαβιά γένος ξεσηκώθηκε, αποζητώντας ελευθερία και δικαιοσύνη. Ενάντια σε κάθε πρόβλεψη, οι ηρώες του 21 με αυταπάρνηση, ομοψυχία και αυτοθυσία ξεκίνησαν τον εθνικό απελευθερωτικό αγώνα μη υπολογίζοντες θυσίες και κυρίως μη προσδοκώντας οφέλη. Άνθρωποι απλοί, καθημερινοί υπακούοντες στο εγερτήριο σάλπισμα χωρίς σκεπτικισμούς και αμφιταλαντεύσεις, μεταμορφώθηκαν σε αγωνιστές και με κοινά εφόδια τη βαθιά χριστιανική πίστη και την αγάπη για την πατρίδα κατάφεραν αυτοί λίγοι με τη θυσία και το αίμα τους να κερδίσουν εκείνο που ως ιερή κληρονομιά αφήσαν στις επόμενες γενιές σ εμάς. Την ελευθερία. Σήμερα σε μια εποχή αμφισβήτησης και αρνητισμού, η ανάγκη διαφύλαξης των υψηλών εκείνων ιδανικών που ξεσήκωσαν και κράτησαν όρθιο τον ελληνισμό, σ ένα αγώνα δίκαιο και ηρωικό κατά της τυραννίας, μέχρι την τελική εθνική δικαίωση, είναι περισσότερο από πότε επιτακτική. Τα μηνύματα του 21 είναι πάντα επίκαιρα και εκφράζουν κατά τρόπο απόλυτο και σταθερό την αγάπη προς την πατρίδα και την ελευθερία ενός λαού μαθημένου σε αγώνες και θυσίες, σε μια μακραίωνη ιστορική διαδρομή. Το εικοσιένα που ήταν, είναι και τα θα είναι ο μεγάλος παλμός, αυτή η θαυμαστή τόλμη των ελεύθερων συνειδήσεων, που γι αυτό όσα χρόνια κια αν περνάνε, τίποτα δε χάνει από τη δύναμη και την ομορφιά του. Ζήτω η 25η Μαρτίου Η ώρα της γης είναι κάθε ώρα μας Κάθε χρόνο το τελευταίο Σάββατο του Μάρτη, Η ΩΡΑ ΤΗΣ ΓΗΣ έχει καθιερωθεί για να μας θυμίζει το μεγάλο μας χρέος στην καθημερινότητα μας απέναντι στο φυσικό περιβάλλον. Τη συνευθύνη μας για ό,τι καλό αλλά και κύρια, ό,τι κακό του συμβαίνει. Η WWF μας καλεί σε συμμετοχή στην Ώρα της γής με σχετική ανακοίνωσή της. Παράλληλα η 22η του Μάρτη έχει ορισθεί ως παγκόσμια ημέρα του νερού. Μέσα από το συμβολισμό που ενέχουν οι ορισμοί αυτοί, αποτελούν σήματα προειδοποίησης και προσκλήσεις ανησυχίας για το κοινό παρόν και μέλλον το δικό μας και κύρια των μελλοντικών γενεών. Δημοσιεύομε στο site μας το φύλλο των ΕΛΤΑ για την κυκλοφορία της θαυμάσιας νέας σειράς γραμματοσήμων με θέμα «Ο πλούτος των Ελληνικών θαλασσών» που μας υπογραμμίζει πως Η ώρα της Γης είναι κάθε ώρα της, κάθε ώρα μας. Επίσης εντυπωσιακό το φιλοτελικό φύλλο της Διεύθυνσης Φιλοτελισμού του ΟΗΕ με τίτλο ONE PLAN- ET ONE OCEAN που επίσης μπορείτε να θαυμάσετε στο site μας. Το Δ.Σ. του Συλλόγου μας δηλώνει παρόν τονίζοντας πως είναι απαιτητό ιδιαίτερα στα βάρβαρα χρόνια της κρίσης που ζούμε και θα ζήσομε, να μη ξεχνάμε πως περιβάλλον είναι πρώτα - πρώτα ο άνθρωπος. Όχι μόνο ως ενεργός πολίτης αλλά και ως θύμα αποφάσεων που καθορίζουν οι διαφορετικές προτεραιότητες, το σκεπτικό και η στρατηγική των εμπνευστών τους, στοχοποιώντας έτσι βίαια τον ίδιο όπως και το περιβάλλον στο σύνολο του.\n5 Δεκέμβριος Ιανουάριος - Φεβρουάριος Νεα από το Τοπικό Συμβούλιο Το Τοπικό Συμβούλιο Ανδρονιάνων θέλει να ευχαριστεί τον Προοδευτικό Σύλλογο Ανδρονιάνων για τη δωρεά δύο υπολογιστών και ενός εκτυπωτές για τις ανάγκες του αγροτικού ιατρείου του χωριού. Όπως είναι γνωστό με τον καινούργιο νόμο του Υπουργείου Υγείας τα φάρμακα πρέπει να συνταγογραφούνται και αυτό είχε ως αποτέλεσμα ο αγροτικός ιατρός που έρχεται στο χωριό μας κάθε Τρίτη να μην μπορεί να εξυπηρετεί τους συγχωριανούς μας. Έτσι μετά την εξασφάλιση των υπολογιστών και του εκτυπωτή και την σύνδεση ίντερνετ από το Δήμο Κύμης-Αλιβερίου δεν θα υπάρχει κανένα πρόβλημα και θα μπορούν να γράφουν τα Προτάσεις του Συλλόγου μας για το Επιχειρησιακό Πρόγραμμα Τη Δευτέρα στο Δημοτικό κατάστημα Διστύων στα Κριεζά, το οποίο θα χρησιμοποιείται στο εξής για τις συνεδριάσεις του Δημοτικού Συμβουλίου, συνεδρίασε η Επιτροπή Διαβούλευσης του Δήμου μας στην οποία προήδρευσε ο πρόεδρος της δήμαρχος κ. Δημήτρης Θωμάς. Τα θέματα της ημερήσιας διάταξης ήταν κατά τη σχετική πρόσκληση: 1. Γνωμοδότηση Δημοτικής Επιτροπής Διαβούλευσης στο Δημοτικό Συμβούλιο Κύμης - Αλιβερίου σχετικά με το Επιχειρησιακό Πρόγραμμα Γνωμοδότηση Δημοτικής Επιτροπής Διαβούλευσης στο Δημοτικό Συμβούλιο Κύμης - Αλιβερίου σχετικά με το Τεχνικό Πρόγραμμα του Δήμου. 3. Διάφορα θέματα προς συζήτηση. Παραλήπτης ως μέλος της Δημοτικής Επιτροπής Διαβούλευσης ήταν και ο Σύλλογος μας που ως όφειλε παραβρέθηκε στη συνεδρίαση εκπροσωπούμενος από τον πρόεδρο του Διοικητικού του Συμβουλίου Σταμάτη Δ. Σπύρου. Εκ μέρους της δημοτικής αρχής παραβρέθηκαν εκτός του κ. Δημάρχου, ο αντιδήμαρχος κ. Μπότης και η προϊστάμενη της Οικονομικής Διεύθυνσης του Δήμου κα Παπαβρόντου. Επίσης παραβρέθηκε η πλειοψηφία των μελών της Δημοτικής Επιτροπής Διαβούλευσης. Η συνεδρίαση διήρκεσε 3 περίπου ώρες και ήταν ενδιαφέρουσα. Τα σχετικά έγγραφα είχαν από τις προηγούμενες μέρες κοινοποιηθεί στους ενδιαφερόμενους, ενώ κάποια όπως ο Προϋπολογισμός και το Τεχνικό Πρόγραμμα του μόλις 2 μέρες πριν. Στη φάρμακά τους στο Αγροτικό μας ιατρείο. Παράληλα σας ενημερώνουμε, ότι η ανακαίνηση του κοινοτικού καταστήματος ολοκληρώθηκε με την μόνωση της ταράτσας και την αρχαιοθέτηση των εγγράφων και των φακέλων της κοινότητάς μας καταφέρωντας έτσι να σώσουμε ένα μέρος της ιστορίας μας σχεδόν από το 1925 εώς σήμερα. Επίσης επισκευάστηκε και είναι σε λειτουργία το φωτοτυπικό και το φαξ στο κοινοτικό κατάστημα και είναι στη διάθεση των κατοίκων του χωριού μας για την άμεση εξυπηρέτησή τους. Το Τοπικό Συμβούλιο εκφράζει την ικανοποίησή του για την άψογη συνεργασία με όλους τους φορείς του χωριού (Προοδευτικό Συλλόγο, Πνευματικό Κέντρο, Αθλητική Ένωση) και δείχνουμε ότι όλοι μαζί μπορούμε να βοηθήσουμε στην καλύτερη ποιότητα ζωής των συγχωριανών μας. Ο Πρόεδρος του Τ.Σ. Κωτσής Γεώργιος συζήτηση συμμετείχε και ο πρόεδρος του Δ.Σ. του Συλλόγου μας που εκτός των άλλων τόνισε την πλημμελή λειτουργία της Δημοτικής Επιτροπής Διαβούλευσης καθώς και των Τοπικών Συμβουλίων, κάτι που έρχεται σε μεγάλη αντίφαση με τις ανάγκες της όλο και πιο δύσκολης εποχής μας και στη βελτίωση λειτουργίας των οποίων πρέπει η Δημοτική αρχή να στοχεύσει, πρωτοστατόντας ταυτόχρονα με τα μέλη που απαρτίζουν τα όργανα αυτά. Οι θέσεις του ΠΡΟΟΔΕΥΤΙΚΟΥ ΣΥΛΛΟΓΟΥ ΑΝΔΡΟΝΙΑΝΩΝ ΔΕΝ- ΔΡΩΝ επί του Επιχειρησιακού Προγράμματος (Α φάση) του Δήμου Κύμης Αλιβερίου, όπως προέκυψαν μετά από σχετική συζήτηση στη συνεδρίαση του Διοικητικού Συμβουλίου που πραγματοποιήθηκε στο χωριό την Κυριακή περιλαμβάνονται ως απάντηση μας στο σχετικό εκτενές ερωτηματολόγιο που ηλεκτρονικά κοινοποιήθηκε στα μέλη της Δημοτικής Επιτροπής Διαβούλευσης. Η απάντηση μας στάλθηκε έγκαιρα στη Δημοτική αρχή του Δήμου μας επίσης ηλεκτρονικά (mail) στην διεύθυνση και είναι αυτή που μπορείτε να διαβάσετε στο site μας. H Eλληνική φορεσιά Γράφει η Μαρουδιά Χρυσάγη, Φιλόλογος Συνέχεια από προηγούμενο φύλλο Απαραιτητο συμπλήρωμα της νυφιάτικης φορεσιάς ήταν το καντέμι, το μεγάλο κρεμεζί ζωνάρι, μάκρος 3,50 μ. περίπου και φάρδος 0,28 μ. που το έφερναν οι καραβοκύρηδες από την Πόλη και το έλεγαν πολιτικο καντέμι. Η νύφη το φορούσε μόνο τις πρώτες δεκαπέντε μέρες μετά από το γάμο, ώσπου να πάει σπίτι της για τα πιστρόφια. Στις άκρες του στολίζεται με πολύ μακριά κρόσσια φράνζες και έχει υφασμένο φυτικό διάκοσμο. Διπλωμένο στο μάκρος το τύλιγαν τρία-τέσσερα δάχτυλα κάτω από τη μέση. Επειδή από πολλά χρόνια τα καντέμια σπάνιζαν, πολλές γυναίκες τα δανείζονταν για να γίνουν νύφες. Η ζώστρα είναι κομμάτι από τη γιορτινή φορεσιά της νιόπαντρης που την τυλίγει, όταν παύει να φοράει το καντέμι, γύρω απ' τη σγκούνα και κάτω από την ποδιά, όπου τη δένει κόμπο. Πάνω από τη ζώστρα φοράει την ποδολουρίδα με τα κλειδωτήρια. Η ζώστρα γίνεται από ένα πήχυ μαύρη φέλπα, κομμένη διαγώνια που αβγατίζει, με άλλο κομμάτι στις δυο μπροστινές άκρες για να δένει, σχηματίζοντας ένα μεγάλο τρίγωνο. Την φορούν έτσι που να κρέμεται η κορυφή του τριγώνου. Πίσω στη μέση προς τα κάτω και να φαινεται η κεντημένη κλαρίτσα με τα πολύχρωμα μετάξια, τα λογάδια. Ολόκληρη η ζώστρα στολίζεται στις άκρες με μεταξένια κρόσσια που πέφτουν στη σιγκούνα. Η νύφη παίρνει προίκα γύρω στις δέκα ζώστρες γιατί, ώσπου να παντρέψει το πρώτο της παιδί, τη φοράει όλες τις Κυριακές και τις γιορτές. Το ζουνάρι είναι η καθημερινή ζώνη από μάλλινο ύφασμα σκούρο γαλάζιο, σα μαύρο που φοριέται πάνω από τη σιγκούνα. Τομάκρος του είναι 2,50 μ. και στις άκρες έχει μικρές φούντες. Ζουνάρι συνήθιζαν οι μεγαλύτερες γυναίκες και τις γιορτές. Τα τσαρούχια με τη μύτη, όμοια με τα γνωστά γουρουνοτσάρουχα ή τα τσαρούχια με τα λουριά, τα κατασκεύαζαν μόνες τους οι γυναίκες. Τα φορούσαν οι νύφες κι όλες οι γυναίκες- που τις καθημερινές περπατούσαν ξυπόλητες όλες τις Κυριακές χωρίς κάλτσες. Τα τελευταία χρόνια, Κυριακές και γιορτές οι νύφες, πάντα χωρίς κάλτσες, φόρεσαν κοινά μαύρα παπούτσια, τα βοδέλα. Αργότερα, όλες οι γυναίκες έβαλαν παπούτσια και πλεκτά μάλλινα τσουράπια από καλό τσουκνίτικο μαλλί. Ο εφηβικός κεφαλόδεσμος της Αγιάννας αποτελείται: Στο κεφάλι φοριέται κόκκινο φέσι με μαύρη ή γεράνια φούντα. Τα κορίτσια φορούσαν σκέτο μαντήλι χωρίς τσεμπέρι ή τλουπάν ή μαγνάδ'. Απ' το 13 και 14 έτος φορούσαν και τσεμπέρι κόκκινο, που ήταν μαντήλι μπουχασί σε τετράγωνο σχήμα που διπλωνόταν τριγωνικά. Αντρικός: Φέσι τσόχινο με φούντα μαύρη μεταξωτή. Αργότερα φόρεσαν κούκο, φέλπα ή καλο 'ερόσκουφα. ΟΙ γυναίκες της Αγιάννας χτένιζαν τα μαλλιά τους πλεξίδες και τις έκαναν στεφάνι γύρω στο κεφάλι. Μόνο οι νύφες και οι νιόπαντρες για δυο χρόνια άφηναν να πέφτουν ελεύθερα πίσω στην πλάτη. Ο γυρος ήταν ένα στενόμακρο κομμάτι μπουχασί δηλ. κόκκινο χοντροπάνι, διπλωμένο και ραμμένο στις άκρες για να σχηματίζει σωλήνα με διάμετρο δύο-τρία δάχτυλα που τον γέμιζαν με πανιά. Τον έβαζαν όμοιο με κουλούρα γύρω στο κεφάλι και τον έδεναν πίσω στο σβέρκο. Το μαγκούρι το γνωστό και από τις φορεσιές καπιτσάλι, είναι ένα ασημένιο έλασμα, φάρδος 0,03 μ. περίπου, που το δούλευαν οι χρυσικοί της Εύβοιας. Είναι καπλαντισμένο, ντυμένο δηλαδή από τη μέσα μεριά με κόκκινο πανί, για να μη γδέρνει το σαγόνι και τα μάγουλα της νύφης και γαντζώνει στο γύρο. Τα μπερσάνια είναι το ασημένιο κόσμημα που βάζουν στο μέτωπο και παίρνει το όνομα του απ' τις δεκαπέντε ως είκοσι αλυσίδες, τα μπερσάνια που κρέμονται απ' αυτό. Από κάθε αλυσίδα κρέμεται ένα χρυσό ή ασημένιο φλουράκι. Οι μπροστινές αλυσίδες με τα φλουριά αγγίζουν τα φρύδια της νύφης ενώ οι πλαϊνές είναι πιο μακριές και φτάνουν ως κάτω από τα μάγουλα. Η νύφη φοράει ένα χρόνο μετά το γάμο της το κόσμημα αυτό. Η ανάγκη να στολίζεται ιδιαίτερα το πρόσωπο είναι γενικότερη και οδήγησε την κάθε περιοχή σε διαφορετικές λύσεις. Οι κοτσίδες ή κρέμεζες είναι παρόμοιες με τις πλεξίδες της Αράχωβας. Τις πλέκουνε στις κοτσίδες της νύφης για να στολίζουν την πλάτη, και τις αφήνουν να πέφτουν ως κάτω από το σιγκουνι. Το τριχάκι ή μπούλωμα, άσπρο διάφανο μεταξωτό σαν τρίχινο μαντήλι και με ελαφρά κεντίδια είναι το πέπλο της νύφης. Της σκεπάζει ολόκληρο το κεφάλι ως κάτω από τα μάτια και την πλάτη, τη μπουλώνει όπως λένε. Τις δυο πλαϊνές άκρες του τις ανέβαζαν στην κορυφή του κεφαλιού, τις δίπλωναν και τις καρφίτσωναν στη μέση πάνω στο γύρο. Η συνήθεια να σκεπάζεται το πρόσωπο της νύφης είναι πανάρχαιη. Το ζαβόνι είναι μια κορδέλλα θαλασσιά ή τριανταφυλλιά, επτά πόντους φάρδος, με ένα φιόγκο στην άκρη που τον καρφίτσωναν στην κορφή του κεφαλιού πάνω απ' το γύρο, εκεί ακριβώς που δίπλωνε το τριχάκι. Το υπόλοιπο έπεφτε στην πλάτη ανάμεσα στις κρέμεζες της νύφης ως λίγο παραπάνω από το στρίφωμα του σιγκουνιού. Το ζαβόνι είναι πάντα δώρο του γαμπρού. Το ασημοβέλονο με το φλουρί, μια ασημένια καρφιτσούλα με μικρή πόρπη απ' όπου κρεμιέται αλυσίδα με χρυσό φλουρί, το χάριζε ο γαμπρός στον αρραβώνα. Το καρφίτσωναν πάνω στο τριχάκι, κοντά στο ζαβόνι ή το φλουράκι που έπεφτε ανάμεσα στα φρύδια. Η γυναίκα το φορούσε όλες τις επίσημες μέρες ίσαμε τα πρώτα γηρατειά της. Το κόσμημα που συγκρατεί τον κεφαλόδεσμο της νύφης αποτελείται από τρεις μαλαμοκαπνισμένους γάντζους που απολήγουν σε πουλί και συνδέονται με αλυσίδες. Στο μεγάλο χορό του γάμου, την Κυριακή μετά το στεφάνωμα και κατά τις τρεις το απόγευμα, γινόταν το ξεμπούλωμα της νύφης και τα μαντηλώματα. Ενώ χόρευε η νύφη μπουλωμένη σταμάταγε ο χορός και η πεθερά έβγαζε το ασημοβέλονο, σήκωνε το τριχάκι από το πρόσωπο της και το έριχνε πίσω από το κεφάλι. Όπως έλεγαν ξεμπουλώνει τη νύφη, βγάζει το μπούλωμα για να δει ο κόσμος. Αμέσως μετά τη μαντηλώνει, της ρίχνει μπόλια στον ώμο και τη χορεύει και αρχίζει ο χορός για τα μαντηλώματα. Χόρευαν όλοι όσοι είχαν πάρει δώρα από τη νύφη, βάζοντας τα στους ώμους για να τα δείξουν. Η πεθερά έβαζε στον ώμο της το δώρο που της χάρισε η νύφη, το μαντήλωμα της νύφης, ένα ποκάμισο κεντημένο με το πιπιρίτσι ή τα μαγιάκια και η νύφη έβαζε τη μπόλια της πεθεράς. Η μπόλια, ολόλευκη μεταξωτή (2,70 μ. μακριά) είναι υφασμένη απ' τις κοπέλες και έχει ελαφρό κέντημα του αργαλειού στις άκρες και κλώσια. Την πρωτοφορούσαν οι νύφες λίγες μέρες μετά το γάμο. Οι νιόπαντρες άφηναν τις άκρες της να πέφτουν μπροστά στο στήθος, ριχτή εμπρός ή αναριχτά, για να φαίνονται τα γιορντάνια και τα τάλαρα κάτω από το λαιμό. Λίγο αργότερα τη φορούσαν μαντηλιασμένα, γύριζαν δηλαδή τις δύο άκρες της κάτω απ' το σαγόνι και τις ρίχνανε στην πλάτη. Η μπόλια φοριόταν πάντα μαζί με το κόκκινο γύρο έναδύο χρόνια μετά το γάμο. Το διάστημα αυτό συνέχιζαν να πλέκουν τα μαλλιά τους πλεξίδες ριγμένες στην πλάτη και ενωμένες στην άκρη με μια κορδέλα. Συνέχεια στο επόμενο φύλλο\n6 6 Δεκέμβριος Ιανουάριος - Φεβρουάριος 2012 ΣΤΟ ΜΕΓΑΛΟ ΡΕΜΑ Συνδρομές Τ ο λεκανοπέδιο πριν από την Κύμη το περιβάλλουν τα Κοτύλαια όρη δυτικά, βόρεια το βουνό Περιστέρι, ανατολικά τα βουνά της Κύμης και νότια τα βουνά του Κουρουνίου και του Οξυλίθου.Ήταν κατάφυτο από ελαιώνες και τότε και με αμπελώνες και το καλλιεργούσαν κάτοικοι που ζούσαν στα δεκαπέντε χωριά κτισμένα στις πλαγιές των λόφων του. Τα νερά που κατεβαίνουν από τα βουνά αυτά ξεκινώντας από τα Κοτύλαια κυρίως πέφτουν προς το λεκανοπέδιο,στην αρχή σαν ρυάκια, γίνονται σιγά σιγά ρεματάκια και όλα αυτά συμβάλλουν στον πιο μεγάλο αγωγό, το Μεγάλο ρέμα που περνά πλησίον στο χωριό μας Δένδρα και στο άλλο σκέλος του το Μαλετιάνικο, όπως το ονομάζομε. Συναντώνται πιο χαμηλά προς το μέσον του Λεκανοπεδίου περίπου. Έως την συμβολή των η κοίτη των έχει μεγάλη κλίση. Από εδώ και κάτω είναι λίγο πιο ομαλή,αλλά πάντα μεγάλη η κλίση της κοίτης του,και πέφτοντας και τα άλλα νερά του λεκανοπεδίου,συμβάλλουν και γίνεται ο Μέλας ποταμός που εκβάλλει στη θάλασσα στο χωριό Πλατάνα. Στο βάθος το λεκανοπέδιο έχει λιθανθρακοφόρα στρώματα λιγνίτου (κοινώς κάρβουνα.)κατά καιρούς, εταιρίες άνοιξαν στοές στις όχθες του Μεγάλου Ρέματος, που είναι απόκρημνες και εξόρυσσαν το κάρβουνο.το μετέφεραν έξω και μετά την διαλογή του το φόρτωναν σε βαγόνια και με τρενάκι το μετέφεραν στο λιμάνι της Κύμης και από ειδική θέση στο λιμάνι το φόρτωναν σε καΐκια και το μετέφεραν όπου το χρειάζονταν. Οι βροχές τους χειμώνες ξέπλεναν τη λάσπη(τον αρμίριχα) που μαζί με το κάρβουνο μετέφεραν έξω από τις στοές σαν μπάζα.το νερό έπαιρνε το σκούρο χρώμα του αρμίριχα και του λιγνίτη και το νερό κατέβαινε προς τη θάλασσα σκούρο προς το μαύρο και γινόταν ο ποταμός μέλας. Τα νερά καθώς κατεβαίνουν απ τα βουνά τα Κατύλαια Όρη τους χειμώνες έχουν κατασκάψει ανά τους αιώνες βαθιά τα γεώδη εδάφη και με μεγάλη κλίση σχεδόν κρημνίζονται από τους λόφους μέσα από τα Λυκορέματα και ρέουν στην κοίτη του βαθιά μέχρι τα λιθανθρακοφόρα στρώματα.τους χειμώνες με τις καταιγίδες σκάβουν και παρασύρουν μαζί με ογκόλιθους πέτρες και κομμάτια κάρβουνο μεγάλα σαν αγκωνάρια.καθώς όμως κατεβαίνουν με ορμή γιατί η κοίτη όπου ρέουν έχει μεγάλη κλίση όπου είναι πιο ομαλή, αποθέτουν ογκόλιθους πέτρες, και σχηματίζουν νησίδες και επειδή το κάρβουνο, ο λιγνίτης είναι ελαφρότερος από τις πέτρες το ξαφρίζουν όπως λέμε και το ακουμπάνε πάνω στις νησίδες ή στην άκρη της κοίτης. Τότε τους χειμώνες στις αρχές της δεκαετίας του σαράντα(1940) τα μικρότερα αδέλφια μου και εγώ είμαστε ακόμα παιδιά. Δεν είχαμε πού να ασχοληθούμε ούτε χώρο να παίξουμε. Βρήκαμε λοιπόν σαν διέξοδο, το νομίζαμε σωστό, να πάμε στο Μεγάλο ρέμα να μαζέψουμε κάρβουνο, το βρίσκαμε σαν παιχνίδι, διασκεδάζαμε σαν σε κυνήγι παίζοντας με χίλιους κινδύνους, όχι μόνο εμείς αλλά και τα άλλα παιδιά και οι μεγαλύτεροι κάτοικοι του χωριού αυτό έκαναν. Καθώς κατεβαίνουν τα νερά με ορμή, κτυπούν πάνω στους βράχους και κάνουν μια συνεχή βοή. Είναι και πολύ επικίνδυνα, αν παρασυρθεί κάποιος θα σωθεί με μεγάλη τύχη. Πηγαίναμε λοιπόν και βαδίζαμε με προσοχή, άκρη άκρη στο νερό προς στα ανάντη, όπου όμως ήταν δυνατόν ή μέσα από χωράφια δίπλα στο ρέμα μέσα σε λάσπες και ελέγχαμε μια περιοχή διακόσια ή τριακόσια περίπου μέτρα κατά μήκος του ρέματος να ανακαλύψουμε κάποιο κομμάτι κάρβουνο με χίλιους κινδύνους και μέσα στη βροχή πολλές φορές. Μια ημέρα τα μικρότερά μου αδέλφια (ο Μίμης θα είχε κλείσει τα δέκα του χρόνια και ο πιο μικρός ο Γιάννης θα ήταν περίπου έξι χρονών), πήγαν να βρουν κάρβουνο στο ποτάμι. Νόμιζαν ότι είχαν μεγαλώσει, είχαν γίνει παλικάρια, άντρες. Είχαν πάρει μαζί τους από μια τσάπα ο καθένας τους για να μπορούν να φέρουν κοντά τους, αν έβρισκαν, κάποιο κομμάτι κάρβουνο έξω από το νερό πλησίον τους. Εγώ ο μεγαλύτερος ήμουν άρρωστος με πυρετό από ελονοσία. Είχα πάει με τον πατέρα μου στα χωριά της περιοχής της λίμνης Δύστου. Τότε με την κατοχή οι κάτοικοι στα γύρω χωριά πλησίον της λίμνης μαστίζονταν από ελονοσία. Δεν είχαν τα μέσα να ραντίσουν τη λίμνη και να προστατέψουν την περιοχή από τα κουνούπια (την ελονοσία). Είχα λοιπόν αρπάξει, κολλήσει, το μικρόβιο της ελονοσίας και είχα πυρετό την ημέρα εκείνη, ήμουν στο κρεβάτι. Κάποια στιγμή έρχεται ο μικρότερος αδελφός μου ο Γιάννης με κομμένη την ανάσα του από το τροχάδι και το φόβο και μου λέει ότι έπεσε του Μίμη η τσάπα στο ρέμα και ήρθε να μου ζητήσει βοήθεια να τη βρούμε. Σηκώθηκα να πάω στο Μεγάλο ρέμα να τη βρούμε μέσα στο ποτάμι. Μόλις κατέβηκα από το σπίτι μας προς τη βρύση του χωριού μας, άκουσα το γοερό κλάμα του άλλου μου αδελφού του Μίμη το θρήνο στην κυριολεξία, να φωνάζει, να επικαλείται το όνομά μου να τον βοηθήσω. Ο αέρας έφερνε τη φωνή του έως εδώ στο χωριό. Ακόμα νομίζω ότι ακούω εκείνο το θρηνώδες κλάμα του για εκείνη τη χαμένη του τσάπα, Πήγα όσο μπορούσα πιο γρήγορα (παρότι είχα πυρετό) μαζί με τον πιο μικρό μου αδελφό τον Γιάννη, που έτρεχε πίσω μου. Καθώς σε ορισμένα μέρη στενεύουν οι όχθες του ποταμού και το νερό περνά ανάμεσα από μεγάλους βράχους, προς το κάτω μέρος σχηματίζει το νερό λιμνούλα (σουβάλα). Σε μια τέτοια σουβάλα του είχε πέσει η τσάπα. Το νερό ήταν πολύ θολό από χώματα,άμμο που παρέσυρε και δεν φαινόταν η τσάπα. Με την άλλη τσάπα προσπάθησα, από το ύψος του βράχου που πάτησα, να σταθώ, αναμόχλεψα το νερό, βρήκα το στηλεό της και την ανασήκωσα σιγά σιγά μη μου τη παρασύρει το νερό και την έβγαλα έξω. Με πόση ανακούφιση, σταμάτησε τα κλάματα!! Αισθανόταν υπεύθυνος για την απώλειά της. Όμως γιατί γίνονταν όλα αυτά: Δεν είμαστε τόσο φτωχοί να ψάχνουμε να βρούμε ένα κομμάτι κάρβουνο να ζεσταθούμε. Δεν μας έστειλαν οι γονείς μας, ούτε αλητόπαιδα ήμασταν. Το υπόγειό μας, το κατώγι μας ήταν γεμάτο ξύλα κομμένα για το τζάκι και με τόνους κάρβουνο για τη σόμπα αγορασμένα από το φθινόπωρο. Νομίζω όμως πως πηγαίναμε με χαρά και καμάρι σαν σε κυνήγι. Αν βρίσκαμε κάποιο κομμάτι κάρβουνο στο ρέμα, νομίζαμε ότι ανακαλύψαμε μεγάλο θησαυρό.. Ήταν για μας τρόπαιο. Όπως οι κυνηγοί αν χτυπήσουν κάποια τσίχλα ή κότσυφα, τον κρεμάνε στη ζώνη τους σαν τρόπαιο και κορδώνουν, περπατούν με καμάρι,. έτσι και μείς νομίζαμε ότι προσφέραμε. Δεν είχαμε άλλη διέξοδο να εκτονωθούμε ή να παίξουμε τους χειμώνες στο χωριό, παιδιά όλο ζωή είμαστε και πηγαίναμε στο μεγάλο ρέμα να βρούμε κάρβουνο. Αυτό ήταν το παιχνίδι μας, η χαρά μας και το κυνήγι μας. Όμως πέρασαν τόσα χρόνια από τότε και θυμόμαστε αυτούς τους δύσκολους χειμώνες σαν παραμύθι και πολλές φορές διερωτόμαστε. Να συνέβησαν αυτά πράγματι ή είναι γέννημα της φαντασίας μας; Και όμως είναι πέρα για πέρα τόσο αληθινά. Γεώργιος Σπύρου Μικρός αποχαιρετισμός στο Θόδωρο Αγγελόπουλου στο σκηνοθέτη, στο διανοούμενο, στο στοχαστή Άγνωστος ίσως στις νεότερος γενιές, ελιτίστικος ίσως, για κάποιους ενήλικες, ο μεγάλος αυτός Έλληνας καλλιτέχνηςδιανοούμενος αποχαιρέτησε -τόσο άδοξα αλήθεια-τη ζωή και πέρασε στην αντίπερα όχθη ή στην άλλη θάλασσα, όπως ήταν και ο τίτλος της τελευταίας ταινίας την οποία άφησε ανολοκλήρωτη. Αγαπήθηκε πολύ σα δημιουργός, καθώς οι ταινίες του κέρδισαν βραβεία εθνικά και διεθνή, έλαβε ανώτατες τιμητικές διακρίσεις για το έργο του, για τον κινηματογράφο που εκείνος -μοναδικά- έπλασε, κι ήταν βαθιά ελληνικός και συνάμα παγκόσμιος. Γεννημένος το 1935, βίωσε στην άγρια περίδοο της Κατοχής, τα Δεκεμβριανά, τον Εμφύλιο, τις δικτατορίες του 36 και του 67, τη μεταπολίτευση, τις διώξεις των αντιφρονούντων, την κατάρρευση των ανατολικών καθεστώτων. Ο 20ος αιώνας τον σημάδεψε ως άνθρωπο κι ως καλλιτέχνη, όπως φαίνεται στις ταινίες του. Ήταν ο αιώνας πουπροκάλεσε επαναστάσεις, υποσχέθηκε ελευθερίες και κοινωνική δικαιοσύνη, μάτωσε από το αίμα εκατομμυρίων αθώων στους πολέμους, παγκόσμιους και εμφυλίους, διέψευσε τις ελπίδες και ματαίωσε τα όνειρα πολλών λαών. Έτσι, η αυγή του επόμενου αιώνα χαρακτηρίστηκε ως τοπίο στην ομίχλη από την αβεβαιότητα και την αοριστία, την ανασφάλεια και τη σύγχυση που κυοφορούσε. Ο καλλιτέχνηςστοχαστής, όμως δηλώνει και την αισιοδοξία του και τη θετική ενατένισή του στα πράγματα, όπως διακρίνεται κάπου στην ομώνυμη ταινία του. Ο Θόδωρος Αγγελόπουλος βίωσε συγκλονιστικά ιστορικά γεγονότα και με μια διάθεση στοχασμού τα μετουσίασε σε πνευματικά καλλιτεχνικά έργα. Έτσι, εξέφρασε την ανθρώπινη περιπέτεια στο πέρασμα του χρόνου με μια αισθητική ματιά απαράμιλλου κάλλους και ύψιστης ποιότητας. Οι ταινίες του, εκτός απ τις πολιτικές τους αναφορές, μιλούν και για τα κοινωνικά φαινόμενα, όπως είναι η μετανάστευση, η προσφυγιά, η φτώχεια του ελληνικού τοπίου-λαού αλλά και για υπαρξιακά, φιλοσοφικά ζητήματα. Εκφράζουν το μεγαλείο του ανθρώπου αλλά και την πτώση του. Είναι βαθιά ελληνικές, χωρίς ίχνος εθνικισμού, αποτελούν αφετηρία στοχασμού αλλά και καλλιτέχνημα αισθητικής απόλαυσης. Έκαναν την Ελλάδα να ξεχωρίσει, αν και μετωρίζεται πάντα - και στις μέρες μας- σαν το μετέωρο βήμα του πελαργού και να αισθανθεί περηφάνια κι ευγνωμοσύνη για το άξιο γέννημά της. Θα ήταν ωφέλιμο να προβάλλονται και να συζητούνται στο μάθημα της συγχρονής ελληνικής ιστορίας ή στο μάθημα της μουσικής των καλλιτεχνικών. Διότι τα μηνύματα τους είναι ποικίλα, είτε πηγάζουν απ το σενάριο, τη φωτογραφία, τη μουσική, τη δράση των ηθοποιών. Μα και η ίδια η ζωή του σκηνοθέτη αποτελεί πρότυπο. Η αφοσίωση στην εργασίατου, η εντιμότητα και το ήθος του, η εργατικότητα και η αυστηρότητά του ώστε ν αγγίξει την τελειότητα είναι αξίες που έχει ανάγκη η χώρα και τα παιδιά της. Παρόλο, λοιπόν, που ο ίδιος, σεμνός και απλός, έλεγε πως κάνει ταινίες για τον εαυτό του, για τους φίλους του και για να απαλύνει το χρόνο που φεύγει, (όπως ανάλογα είχε πει κάποτε ο Μπόρχες για τα ποιήματά του), είναι γεγονός πως άφησε τις ταινίες του σ όλους εμάς. Και έχουμε την ευθύνη να διαφυλάξουμε αυτή τη μεγάλη αξία κληρονομιά και να τη μεταδώσουμε και στους νεότερους. Μήπως και καταφέρουμε να ψηλώσουμε λιγάκι! Τ.Κ. ΕΝΗΜΕΡΩΣΗ ΓΙΑ ΑΠΟΣΤΟΛΗ ΣΥΝΔΡΟΜΩΝ ΟΙΚΟΝΟΜΙΚΩΝ ΕΝΙΙΣΧΥΣΕΩΝ Αγαπητά μέλη και φίλοι του Προοδευτικού Συλλόγου Ανδρονιάνων -Δένδρων μπορείτε να καταβάλετε την όποια συνδρομή ή ενίσχυση σας προς το Σύλλογο μας είτε με ταχυδρομική επιταγή στο όνομα του Συλλόγου και διεύθυνση στο χωριό,όπου έχει ορισθεί αρμόδιος για την είσπραξη το μέλος του Δ.Σ. Γιώργος Θ. Δήμος και ο νέος ταμίας μας Ευάγ. Γρ. Νικολιάς. Κατάθεση μπορείτε να κάνετε στο νέο λογαριασμό του Συλλόγου 381/ στην Εθνική Τράπεζα όπου εμφανίζεται το όνομα του ταμία μας και του προέδρου του ΔΣ Σταμάτη Δ. Σπύρου ενώ εισπράξεις ενεργούν με απόφαση του ΔΣ όλα τα μέλη του. Σε κάθε περίπτωση εκδίδεται ισόποση απόδειξη είσπραξης του Συλλόγου και γι αυτό θα πρέπει να μας γνωστοποιείτε το ονοματεπώνυμο και το πατρώνυμο σας, τη διεύθυνση σας και τον αριθμό ενός τηλεφώνου. Για κάθε τυχόν σχετικό πρόβλημα μπορείτε να έχετε επαφή με οποιοδήποτε από τα μέλη του Διοικητικού Συμβουλίου του Συλλόγου μας. Με την ευκαιρία το Δ.Σ. ευχαριστεί για την όποια συνδρομή σας εκτιμώντας την στο στενάχωρο καιρό μας ως υπέρβαση και ως κίνητρο για την ουσιαστικότερη παρουσία του Συλλόγου μας στα πλαίσια του Καταστατικού του και των στόχων του.\n7 Δεκέμβριος Ιανουάριος - Φεβρουάριος Τ α παλαιότερα χρόνια τα έσοδα των αγροτών του χωριούμας προήρχοντο, από το λάδι, τα σύκα και την εκτροφή του μεταξοσκώληκα. Τα άλλα γεωργικά προϊόντα ήταν λιγοστά και για δική τους κατανάλωση όχι για εμπόριο. Πολύ-πολύ παλιά από ότι έχω ακούσει υπήρχαν πολλά αμπέλια και έβγαζαν το χωριό μας και όλα τα γύρω χωριά εξαιρετικό κόκκινο κρασί και έρχονταν καράβια στην παραλία της Κύμης και το φόρτωναν για το εξωτερικό. Ήταν ξακουστό το κουμιώτικο κρασί. Εγώ αυτό δεν το γνώρισα. Έζησα όμως την εκτροφή του μεταξοσκώληκα, αν και μικρή δούλεψα γι αυτόν, και γι αυτό θα αναφερθώ. Είχε διαδοθεί η εκτροφή του σε πολλά μέρη της Ελλάδας. Έφθασε και στην περιοχή μας. Τρέφεται μόνο με φύλλα μουριάς και είχαν μεριμνήσει από νωρίς και είχαν φυτέψει αρκετές μουριές. Ήταν επίπονη και κουραστική δουλειά αλλά διαρκούσε λίγο χρόνο. Γύρω στον ενάμιση μήνα τελείωνε η πολύ δουλειά πρώτα-πρώτα έπρεπε να αγοραστεί ο σπόρος. Έπρεπε όμως να είναι καλός και ανάλογος σε ποιότητα και ποσότητα με τον τόπο που θα αναπτυχθεί. Γι αυτό το Υπουργείο Γεωργίας της Ελλάδας, εκτιμώντας τα καλά αποτελέσματα της επιλογής του σπόρου και θέλοντοας να διατηρήσει τον κλάδο της σηροτροφίας από τον οποίο ζούσαν χιλιάδες άνθρωποι σ όλη τη χώρα, μερίμνησε και ενίσχυσε οικονομικά κέντρα παραγωγής του σπόρου σε πολλές πόλεις της Ελλάδας (Σουφλί, Αγιά, Έδεσσα κ.λ.π.). Πρώτα έφερναν σπόρο από Κίνα, Ισπανία, Ιταλία και έβγαζαν μόνοι τους χωρίς να γνωρίζουν την ποιότητά του. Μετά άρχισαν να τον παίρνουν από τις πόλεις των κέντρων παραγωγής, ορισμένοι έμποροι που είχαν άδεια και ο σπόρος είχε στο κουτί κρατική ταινία για να είναι σίγουροι ότι είναι καλός και αποδοτικός. Η ποσότητα της αγοράς σπόρου εξαρτάτο από το χώρο που διέθεται και τις μουριές που είχε κάθε ένας. Πουλιώταν ένα κουτί 25 γραμμαρίων ή μισό κουτί ή μια δαχτυλίθρα 6 γραμμ. Την άνοιξη μόλις άρχιζαν να μπουμπουκιάζουν οι μουριές, ο σπόρος έμπαινε σε ένα κιβώτιο που γύρω γύρω έβαζαν μαλλιά προβάτων για ζέστη και τοποθετούσαν σε ζεστό μέρος. Η νοικοκυρά άδειαζε ένα δωμάτιο που να είχε καλό αερισμό, μέτριο φωτισμό και κανονική θερμοκρασία. Έβαζε σκαλωσιές στους δύο τοίχους απέναντι ο ένας από τον άλλον και μακριά ξύλα (αντένες) σε κάθε σκαλοπάτι. Πανω στις αντένες τοποθετούσε πλαίσια απ αυτά που χρησιμοποιούσαμε για το λιάσιμο των σύκων καλύπτοντας τη βάση του πλαισίου με εφημερίδες. Έτσι το δωμάτιο ήταν έτοιμο να δεχθεί τους μεταξοσκώληκες. Μόλις άρχιζε ο σπόρος να ανοίγει τοποθετούσαν πάνω απ αυτόν δύο φύλλα μουριάς. Πάνω στα φύλλα ανέβαιναν τα μικρούτσικα σκουληκάκια να φάνε. Έπαιρναν τα γεμάτα φύλλα με σκουληκάκια και τα τοποθετούσαν στα πλαίσια και πάνω από το σπόρο έβαζαν άλλα φύλλα μουριάς. Κατ αυτόν τον τρόπο μετέφεραν τα σκουληκάκια όλα στα πλαίσια. Εκεί τα τάϊζαν από την αρχή με ψιλοκομμένα μουρόφυλλα. Τα σκουληκάκια σιγά-σιγά μεγάλωναν, και γέμιζαν τα τελάρα. Ήθελαν καθαριότητα και αλλαγή χαρτιών, τουλάχιστον τρεις φορές την εβδομάδα. Τάϊσμα ήθελαν τρεις φορές την ημέρα στην αρχή και μετά πιο συχνά. Μετά τα τάϊζαν με χοντροκομμένα φύλλα και στο τέλος ολόκληρα αρκεί να ήταν καθαρά και στεγνά. Ο σπόρος μιας δαχτυλίθρας μπορεί να γεμίζει 30 με 40 πλαίσια. Σηροτροφία (Εκτροφή μεταξοσκώληκα) Γράφει η Αρετή Χρυσάγη - Δημητρίου Αυτά τα μικρά σκουληκάκια που ήταν στην αρχή σαν κεφάλι καρφίτσας, έφταναν τους 10 πόντους. Στο τέλος γίνονταν διάφανα και γιαλιστερά. Σ όλο αυτό το διάστημα άλλαξαν δέρμα 4 φορές. Οι νοικοκυρές εγκαίρως έφερναν από το δάσος ρείκια. Τα άφηναν να ξεραθούν, τα τίναζαν να φύγουν τα φύλλα τους και να μείνουν μόνο με τα κλαδάκια. Όταν οι μεταξοσκώλικες μεγάλωναν, γιάλιζαν και δεν έτρωγαν ήταν καιρός να πλέξουν τα κουκούλια. Έβαζαν δίπλα στα πλαίσια τα κλαδιά. Αυτά ανέβαιναν απάνω, εύρισκαν καλή θέση και άρχιζαν να πλέκουν το κουκούλι. Το πλέξιμο διαρκούσε τρεις μέρες. Κάθε κουκούλι είχς μέτρα χρυσοκλωστή. Όταν έπλεκαν όλα το κουκούλι τους, έβγαζαν από τα κλαδιά τα κουκούλια. Τα έβαζαν σε ζεστούς φούρνους για να ψοφίσει το σκουλήκι. Αν δεν τα έβαζαν σε ζεστούς φούρνους το σκουλήκι θα γινόταν κάμπια και μετά πεταλουδίτσα. Θα τρυπούσε το κουκούλι θα έβγαινε, θα ζευγάρωνε και θα ψοφούσε. Το τρύπιο κουκούλι δεν το αγόραζαν οι έμποροι γιατί χανόταν η σειρά της κλωστής. Η πεταλουδίτσα πριν ψοφήσει γεννούσε σπόρους. Δεν ήξεραν όμως αν ήταν καλοί και αποδοτικοί. Μετά έρχονταν οι έμποροι και τα αγόραζαν τα κουκούλια σε πολύ καλή τιμή. Αργότερα στο χωριό μας ο κ. Φαφούτης (το σπίτι κάτω από την εκκλησία) έφιαξε εργοστάσιο που από τα κουκούλια έβγαζαν το μετάξι. Έφερε τα ανάλογα μηχανήματα και δούλευαν εκεί 25 εργάτριες. Αγόραζε τακουκούλια της περιοχής και έφερνε και από άλλα μέρη ακόμα και από το Σουφλί. Υπήρχε και άλλη μια οικογενειακή επιχείρηση του κ. Αριστ. Νάνου. Δεν ήταν εργοστάσιο. Ήταν μια οικογενειακή βιοτεχνία. Έβγαζαν μετάξι εκεί οι νοικοκυρές του χωριού για δική τους χρήση και κατά παραγγελία του πάχους της κλωστής.έβγαζαν και κουκουλάρικα (πιο χοντρό νήμα) με το οποίο ύφαιναν χοντρό ύφασμα για κουστούμια ανδρικά στον αργαλείο το δικό τους. Η σηροτροφία, στην περιοχή άρχισε να παίρνει μεγάλη ανάπτυξη. Κάθε χρόνο και περισσότεροι ασχολούντο μ αυτήν. Ακόμα πήγαιναν και σ άλλα χωριά (όπως Κήπους, Κάδι κ.λ.π.) που δεν ασχολούντο με τα κουκούλια και νοίκιαζαν μουριές για να μαδούν ταφύλλα. Η ζήτηση των κουκουλιών ήταν μεγάλη και τα έσοδα συνεχώς αυξάνονταν. Άρχισαν πολλές κυρίες, ιδίως στην Κύμη με δεξιοτεχνία να φιάχνουν πίνακες με κουκούλια, σε διάφορα σχέδια και να τους πουλάνε. Η μεγάλη ανάπτυξη συνεχίστηκε μέχρι τουν πόλεμο του Μετά άρχισε σιγά-σιγά η πτώση. Όλο και λιγότεροι ασχολούνταν μ αυτήν. Από το και μετά σταμάτησε τελείως. Πολλοί χωρικοί άρχισαν να μεταναστεύουν στις πόλεις. Να βρίσκουν δουλειά σε εργοστάσια. Έπειτα άρχισε η εμφάνιση συνθετικών ινών (ρεγιόν-νάυλον κ.λ.π.) που ήταν φτηνές και επιρρέασαν σημαντικά την αγορά του μεταξιού. Έτσι μια επικερδής δουλειά στην περιοχή μας χάθηκε. Έτσι είναι. Όλα αλλάζουν, εξελίσσονται. Άλλα χάνονται, άλλα έρχονται. Πρέπει όμως να αναφέρονται για να τα θυμόμαστε εμείς οι μεγάλοι και να μαθαίνουν οι νέοι ότι στα χωριά μας τουλάχιστον μια εικοσαετία ήκμασε η σηροτροφία. Ότι και στο χωριό τους υπήρξε μεγάλη παραγωγή κουκουλιών και μεταξιού και εργοστασίου. Η ΚΑΤΑΛΗΞΗ ιάνοι ΣΕ ΧΩΡΙΩΝΥΜΙΑ ΤΗΣ ΠΕΡΙΟΧΗΣ ΚΥΜΗΣ Του Μιχάλη Ποντίκη Ο Ι. Α. Θωμόπουλος, από τους πλέον έγκυρους Έλληνες ονοματολόγους, γράφει στην εργασία του «τα Πατριδωνύμιά μας» (σελ ) τα εξής: «Έχουμε σε ολόκληρο τον ελληνικό χώρο κυριωνύμια, δηλαδή ονόματα των παλιών ιδιοκτητών του τόπου, ονόματα που έχουν γίνει κανονικά τοπωνύμια, όπως είναι οι Καρουσάδες (Κέρκυρα), οι Ανδρωνιάνοι (Εύβοια), Αποσπόρηδες, Κανάκηδες, Λαζάρηδες και Τσίκηδες (Αίγινα), Κοντόσταυλος (Κορινθία), του Αλαμάνου, του Κουταλά, Χριστιάνοι (Μεσσηνίας και τόσα άλλα». Σχολιάζοντας αυτήν την άποψη, μπορούμε να παρατηρήσουμε ότι ενώ ο τύπος του τοπωνυμίου σχεδόν για όλα τα παρατιθέμενα (από τον συγκεκριμένο συγγραφέα) πληθυντικού αριθμού τοπωνύμια (Αποσπόρηδες, Κανάκηδες, Λαζάρηδες κλπ) ταυτίζεται με τον πληθυντικό τύπο του επωνύμου της αντίστοιχης οικογένειας, στην περίπτωση τουλάχιστον των Ανδρονιάνων, αυτό πιθανότατα δεν ισχύει. Με άλλα λόγια, αν ο τύπος Ανδρονιάνοι αποτύπωνε και το όνομα (σε πληθυντικό αριθμό) κάποιας οικογένειας, αυτό (το όνομα) θα έπρεπε να έχει στον ενικό αριθμό τη μορφή: Ανδρονιάνος. Πέρα όμως από το ότι ένα τέτοιο επώνυμο είναι ανύπαρκτο, όχι μόνο στην περιοχή μας αλλά νομίζω και σε ολόκληρο τον ελλαδικό χώρο, μια τέτοια παραδοχή θα μας οδηγούσε στην περίεργη υπόθεση ότι και τα υπόλοιπα χωριωνύμια του παλαιού Καστροβαλά (Καλημεριάνοι, Μαλετιάνοι, Γραμματικιάνοι, Κολλιάνοι, Καρασαλιάνοι, Μαλαγιάνοι, Κρινιάνοι) που φέρουν την ίδια κατάληξη (-ιάνοι), είναι ονόματα οικογενειών σε πληθυντικό αριθμό και επομένως ο ενικός των οικογενειακών επιθέτων θα ήταν επίσης για τα συγκεκριμένα, ομοιοκατάληκτος (σε ιάνος). Δηλαδή: Καλημεριάνος, Μαλετιάνος, Γραμματικιάνος, Κολιάνος, Καρασαλιάνος, Μαλαγιάνος, Κρινιάνος. Είναι όμως προφανές ότι κάτι τέτοιο δεν αληθεύει, τουλάχιστον στις περιπτώσεις που είναι ξεκαθαρισμένη η ετυμολογική εξήγηση του τοπωνυμίου: το χωριωνύμιο Κρινιάνοι προέρχεται από το οικογενειακό Κρινής, το Γραμματικιάνοι από το Γραμματικός, το Κολλιάνοι από το Κόλιας κλπ. Αυτό γίνεται πιο καθαρό αν ανατρέξουμε στις ίδιας κατάληξης ονομασίες των συνοικισμών του Οξυλίθου: Καλογιαννιάνοι (επ. Καλογιάννης), Μπενετιάνοι (επ. Μπενέτος), Νανιάνοι (επ. Νάνος), Ριτζάνοι (επ. Ρίγκος με τσιτακισμό το γκ προ του i), Χατηριάνοι (επ. Χατήρας) κ.α. Μέσα στην Κύμη, στις ονομασίες των συνοικιών της, η κατάληξη ιάνοι δεν είναι γνωστή. Εδώ συναντάμε τις καταλήξεις έικα (Υδρέικα < επ. Υδραίος, Τζουρέικα < επ. Τζούρος κ.α.) και άνικα (Χαρτσάνικα < επ. Χαρτσάς). Είναι φανερό ότι αυτές οι δύο καταλήξεις τέθηκαν για να δηλώσουν (μέσω του κτητικού επιθέτου) την σχέση ιδιοκτησίας των συγκεκριμένων οικογενειών με τα σπίτια ή τα κτήματα τους. Αν όμως η κατάληξη ιάνοι, είναι σημασιολογικά αντίστοιχη με τις κουμιώτικες καταλήξεις ( έικα, άνικα), τότε οι ονομασίες Ανδρονιάνοι, Μαλετιάνοι, Κρινιάνοι κλπ είναι ως λέξεις, κτητικά επίθετα. Φυσικά, όπως μας εμφανίζονται, αυτό δεν είναι ορατό ή τουλάχιστον η μορφή τους αυτή δεν είναι συμβατή, με τις γνωστές μορφές των κτητικών επιθέτων. Επομένως είναι νόμιμο να υποθέσουμε ότι οι μορφές που ξέρουμε, προέκυψαν από κάποια γλωσσική παραφθορά. Μια δυνατή αλλοίωση, με βάση τους ισχύοντες κανόνες προφοράς, θα μπορούσε να αφορά (ως αρχική μορφή) την κατάληξη ιάνιος η οποία στον πληθυντικό θα μας έδινε την κατάληξη άνιοι (Ανδρονιάνιοι Ανδρονιάνοι, Μαλετιάνιοι Μαλετιάνοι). Το κτητικό επίθετο Ανρονιάνιος, σε μια τέτοια περίπτωση, θα προσδιόριζε ουσιαστικά όπως (ο) αγρός ή (ο) τόπος ή και (ο) οίκος : ανδρονιάνιοι αγροί κλπ., ουσιαστικά τα οποία στη συνέχεια έπαψαν να συμπροφέρονται και λησμονήθηκαν. Τα αρχικά πατριδωνύμια, αν επεκτείνουμε το συλλογισμό μας, θα ήταν Ανδρονιανός, Μαλετιανός κλπ, λεκτικές μορφές των οποίων τα «εν ζωή» πατριδωνύμια (Ανδρόνιανος, Μαλέτιανος κλπ) αποτελούν παράγωγα. Αυτό είναι πολύ πιθανό, αν λάβουμε υπόψη μας την συχνότητα αναβίβασης του τονισμού στην προπαραλήγουσα, στο ιδίωμα. Από τα πατριδωνύμια δηλαδή σε νός δημιουργήθηκαν τα κτητικά σε ιάνιος (Ανδρονιάνιος, Μελετιάνιος κλπ.) Σύγχρονα πατριδωνύμια σε νός, κοντινών στην Κύμη περιοχών (Σκύρος, Κάρυστος, Κρεμαστός) είναι απόλυτα όμοια με τα αντίστοιχα κτητικά: Σκυριανός ο κάτοικος αλλά θα πούμε και «σκυριανός γάμος», Καρυστινός ( ή) ο (η) κάτοικος αλλά και «καρυστινή [μου] εμορφιά», Κρεμαστιανός ο κάτοικος αλλά και «κρεμαστιανό μονοπάτι». Η σύγχρονη πατριδωνυμική κατάληξη νός, παρότι στα παραδείγματα αυτά είναι νεώτερη, θεωρούμε ότι κατάγεται, λόγω και του τονισμού, από την όμοιας μορφής αρχαία ελληνική κατάληξη (Αφρικανός, Σαρδειανός, Καλλατιανός Κάλλατις χωριό του Πόντου, Αρτακηνός κα). Από τα σύγχρονα πατριδωνύμια που αναφέραμε (Σκυριανός, Καρυστινός, Κρεμαστιανός) διαπιστώνουμε ότι η κατάληξη νός είναι ανεξάρτητη από το λεκτικό τους θέμα, καθώς τα τοπωνύμια από τα οποία προέρχονται τα εν λόγω πατριδωνύμια, έχουν τις μορφές Σκύρος, Κάρυστος, Κρεμαστός. Επομένως το ίδιο μπορεί να ισχύει και για τα πατριδωνύμια του πρώην Καστροβαλά που προαναφέραμε: Ανδρονιανός (> Αντρόνιανος), Μαλετιανός (> Μαλέτιανος) κλπ. Έτσι, εφόσον η υπόθεση που κάνουμε είναι σωστή, τα τοπωνύμια μερικών τουλάχιστον χωριών του πρώην Καστροβαλά πιθανόν να είχαν αρχικά τη μορφή απλών εδαφωνυμίων όπως λ.χ. των Καλημεριάνων να ήταν (η) Καλή Μεριά κάτι που λόγω εδαφικής θέσης του χωριού φαίνεται και το πιο λογικό. Ή των Ανδρονιάνων να ήταν (το) άντρον, το σπήλαιο ή (το) άνδηρον, το ανάχωμα. Το θέμα βέβαια χρήζει περαιτέρω έρευνας. (το άρθρο αναδημοσιεύεται με μικρές αλλαγές από το περιοδικό «Λέου», τχ. 3 / 2011)\n8 8 Δεκέμβριος Ιανουάριος - Φεβρουάριος 2012 ΠΑΝΕΛΛΗΝΙΑ ΠΟΙΗΤΙΚΗ ΒΡΑΒΕΥΣΗ ΤΟΥ ΒΑΣΙΛΗ ΔΙΑΚΑΚΗ Το 2ο Πανελλήνιο βραβείο ποίησης απενεμήθη στον συντοπίτη μας κ. Βασίλη Διακάκη σε διαγωνισμό του ιστορικού Φιλολογικού Συλλόγου «Παρνασσός», για την ποιητική του συλλογή «ΜΕΓΑΛΕΞΑΝΔΡΟΣ». Η απονομή έγινε στις Ο Σύλλογος μας απέστειλε το παρακάτω συγχαρητήριο στον φίλο κο Διακάκη, ο οποίος απαντώντας επανέλαβε την επιθυμία του για συνεργασία με το Σύλλογο μας «σε τομείς που είμαι σε θέση και μπορώ να προσφέρω» όπως μας γράφει χαρακτηριστικά. Χαλκίδα 01/03/2012 Κύριε Διακάκη, Επιτρέψτε μας να αισθανόμαστε κατ ολίγο και δική μας τη χαρά της απονομής του 2ου βραβείου Ποίησης του Πανελλήνιου διαγωνισμού του Φιλολογικού Συλλόγου ΠΑΡΝΑΣΣΟΣ, που σας έγινε στις 4 του περασμένου Δεκέμβρη όπως μόλις πριν λίγες μέρες το πληροφορηθήκαμε. Αποδεικνύεται πως οι καιροί μας μπορεί να είναι και να γίνονται όλο και περισσότερο σκοτεινοί και προκλητικά μονόπλευροι, όμως δεν είναι άγονοι. Ευτυχώς μάλιστα η γονιμότητα τους είναι υπαρκτή στον ιστορικά ζωογόνο χώρο της τέχνης και ακόμα πιο συγκεκριμένα στο κορυφαίο σημείο της, αυτό της ποίησης. Πιστεύομε στην γονιμότητα και το ζωογόνο χαρακτήρα των, ως εν δυνάμει σύμμαχους όχι των ειδικών αλλά και κύρια του καθενός μας και στα πιο δύσκολα του μονοπάτια. Δεν έχομε ξεχάσει τις μέχρι τώρα επαφές μας. Ως πρόεδρος του μόλις πριν 25 μέρες εκλεγμένου νέου Διοικητικού Συμβουλίου του Συλλόγου μας, θα επανέλθω το γρηγορότερο στο θέμα της επιθυμητής συνεργασίας μας στη βάση του γενικότερου έργου σας και των αμοιβαίων στόχων και προσπαθειών μας. Με εκτίμηση Σταμ. Δ. Σπύρου Πρόεδρος του ΔΣ του Προοδευτικού Συλλόγου Ανδρονιάνων -Δένδρων Κύμης. Οι Ανδρονιάνοι εμπνέουν και ποιητικά Ιδιαίτερη η χαρά που μας έδωσε η απρόσμενη επαφή με την κα Ευαγγελία Κ. Αρβανάκου, μέσω φακέλου της προς το Σύλλογο μας, που δεν είναι απλά η χαρά του απρόσμενου. Όπως μας γράφει στην χειρόγραφη επιστολή της η κα Αρβανάκου γνώρισε το Σύλλογο μας διαβάζοντας την εφημερίδα μας που προμηθεύτηκε από την γειτόνισσα και φίλη της στη Χαλκίδα και καταγόμενη από το χωριό μας κα Μαρία Κωτσή, μουσικό τέως εκπαιδευτικό. Η καταγωγή της κας Αρβανάκου είναι από την πλευρά του πατέρα της από τα Δυρρεύματα και έχει επισκεφθεί και το χωριό μας. Η κα Αρβανάκου έχει εκδώσει μέχρι σήμερα 4 ποιητικές συλλογές και στο φάκελο που μας ταχυδρόμησε μας επισυνάπτει ένα αντίγραφο της πρώτης της, που έχει τίτλο «Ποιητικές ανάσες». Ευχαριστούμε την κα Αρβανάκου για τα ζεστά της λόγια για το χωριό μας και τους ανθρώπων του, αλλά και που μας δίνει τη δυνατότητα να βρεθούμε μαζί της στην ενδιαφέρουσα αφετηρία της γνωριμίας μας και γιατί όχι της συνεργασίας μας. Στο επόμενο φύλλο της εφημερίδας μας θα αναφερθούμε εκτενέστερα στην κα Αρβανάκου και στο έργο της. Το ποίημα που ακολουθεί το δημοσιεύομε όχι τυχαία στην πρωτότυπη μορφή του. Ένα ποίημα για το χωριό μας. Στίχοι καρδιάς, λόγια δικά μας. Κα Αρβανάκου σας ευχαριστούμε θερμά. ΛΙΓΟ ΠΡΙΝ ΤΟΝ ΤΕΡΜΑΤΙΣΜΟ ΛΙΓΟ ΠΡΙΝ ΤΗΝ ΚΟΡΥΦΗ Η ΑΘΛΗΤΙΚΗ ΕΝΩΣΗ ΑΝΔΡΟΝΙΑΝΩΝ Η ευκολότερη των νικών της Αθλητικής Ένωσης Ανδρονιάνων ήταν αυτή του Σαββάτου Η αντίπαλη ομάδα ο ουραγός Λήλας Μίστρου δεν κατέβηκε στο παιχνίδι που θα γινόταν στην έδρα του. Ετσι νικητής ανακηρύχθηκε η ομάδα μας. Σε συνδυασμό και με τα υπόλοιπα αποτελέσματα, η ΑΕΑ βλέπει ακόμα και την τρίτη θέση δύο αγώνες πριν τον τερματισμό. Εντυπωσιακό και αξιέπαινο και μόνο ως δυνατότητα περιορισμένων πιθανοτήτων. Αναρωτιόμαστε πόσο μακριά από τις δυνατότητες της Αθλητικής Ένωσης Ανδρονιάνων ήταν ακόμα και η πρωτιά. Μπράβο σε όλους τους συντελεστές και πρώτα- πρώτα στους ποδοσφαιριστές της ομάδας μας. Τα αποτελέσματα των αγώνων στο 2ο γύρο στον οποίο η ομάδα μας έχει την πρωτιά στη συλλογή βαθμών είναι. 14ος-Κυριακή ΑΕ Ανδρονιάνων Άρτεμις Αγ. Γεωργίου 4-2 με σκόρερς Κ. Μπαρούμη, Σ. Μπεγλή, Κ. Δήμου (2) και Α. Αϊδίνη (2). 15ος-Σαββάτο Έραπος - ΑΕ Ανδρονιάνων 1-1 με σκόρερς τους Σ. Χριστοδούλου και Ε. Λαθούρα. 16ος- Σαββάτο ΑΕ Ανδρονιάνων- Ερμήλιος Ανθηδώνας 3-2 με σκόρερς τους Π. Ψαριανό(2), Β. Κωνσταντόπουλο (αυτογκόλ) και Χ. Μινο-Σακκά, Α. Αντωνιάδη. 17ος- Σαββάτο Αστέρας Δροσιάς- ΑΕ Ανδρονιάνων 1-1με σκόρερς τους Κ. Μπαρούμη και Π. Λάμπρου. 18ος Σαββάτο ΑΕ Ανδρονιάνων Ηρακλής Πράσινου 1-0 με σκόρερ τον Σ. Μπεγλή. 19ος Κυριακή Ατρόμητος Χαλκίδας -ΑΕ Ανδρονιάνων 1-3 με σκόρερς τους Η. Ράνιο και Ε. Λαθούρα, Ε. Νικολιά, Ερν. Μπεγλή. 20ος Σαββάτο ΑΕ Ανδρονιάνων- Ζάρακες 0-2 με σκόρερς τους Ε. Γκίκα και Ν. Σισμάνη. 21ος Σαββάτο ΑΕ Ανδρονιάνων- Τραχήλι 1-0 με σκόρερ τον Κ. Δήμου. 22ος Κυριακή Αιγαίο Αχλαδερής- ΑΕ Ανδρονιάνων 3-4 με σκόρερς τους Π. Μαρίνο, Ν. Κάργα, Γ.Μπενέτο και Γ. Δήμου, Ε. Νικολιά, Κ. Δήμου, Ε. Λαθουρά. 23οςΚυριακή ΑΕ Ανδρονιάνων- Αναγέννηση Μονοδρίου 3-1 με σκόρερς τους Ε. Νικολιά, Τζελίλι (2) και Ι. Ανδρέου. 23οςΚυριακή Λήλας Μίστρου- ΑΕ Ανδρονιάνων 0-3 χωρίς αγώνα. Ο επόμενος αγώνας μας είναι με την δυναμική Αναγέννηση Αφρατίου στην έδρα της Α.Ε. Ανδρονιάνων. Μετά και την 24η αγωνιστική η βαθμολογία έχει διαμορφωθεί ως εξής. Γεννήσεις Η Ρίτσα και ο Νίκος Παπακωνσταντίνου (γιός της Φίλης του Μάκη) απέκτησαν στις το δεύτερο παιδί τους ένα υγιέστατο αγοράκι. Ο Δημήτρης Αϊδίνης και η Αθηνά Παπανικολάου απέκτησαν στις ένα υγιέστατο κοριτσάκι. Ο Νίκος Κωτσής και η Αρετή Σφατή απέκτησαν στις ένα υγιέστατο αγοράκι. Να τους ζήσουν. ΠΡΟΓΡΑΜΜΑ ΑΝΑΚΥΚΛΩΣΗΣ ΣΤΟ ΔΗΜΟ ΜΑΣ Με αρκετή καθυστέρηση το ξεκίνημα και σαφώς με κύρια κατανοητές ελλείψεις. Θέλουμε το ελπιδοφόρο του ξεκινήματος του προγράμματος ανακύκλωσης απορριμμάτων στο Δήμο Κύμης Αλιβερίου, να αποδειχθεί και από την πορεία του και αυτό είναι το ουσιαστικότερο, ως μέρους μιας ευρύτερης προσπάθειας της Δημοτικής αρχής στην οποία ο καθένας μας έχει θέση συμμετοχική. Κατά την ανακοίνωση που κυκλοφόρησε αλλά και από την ενημέρωση που έγινε στη σχετική σύσκεψη της Κυριακής στο Εργατικό Κέντρο Κύμης και στην οποία συμμετείχε και ο Σύλλογος μας με τον ταμία μας Βαγγέλη Γ. Νικολιά προκύπτουν τα παρακάτω. Εναρκτήρια ημερομηνία η Μεγάλη Δευτέρα Αφορά ανακύκλωση απορριμμάτων χαρτιού, γυαλιού, αλουμινίου, λευκοσιδήρου και πλαστικού που θα γίνεται με 90 αρχικά μπλε κάδους που θα τοποθετηθούν στις 5 πρωτεύουσες των Δημοτικών Ενοτήτων. Τα προς ανακύκλωση απορρίμματα είναι οικιακής προέλευσης, ενώ τα αντίστοιχα απορρίμματα των καταστημάτων και επαγγελματιών θα περισυλλέγονται από τις υπηρεσίες του Δήμου μετά από σχετική συνεννόηση. Αντιστάσεις συγχωριανών μας Ευχή μας η ευόδωση των στοχων των Παραδείγματα ζωής από τη φύση και για τα δύσκολά μας Νέα καταστήματα ξεκίνησαν να λειτουργούν νέοι συγχωριανοί μας. Ο Νίκος Ι. Μπελιάς το κρεοπωλείο του στην Πλατάνα Κύμης αμέσως μετά τη γέφυρα φεύγοντας προς Χαλκίδα και η Μαρία Βογιατζή Νικολιά το βιβλιοχαρτοπωλείο της στην Κονίστρα στο ξεκίνημα του περιφεριακού δρόμου προς Χαλκίδα απέναντι από το Γυμνάσιο και δίπλα στο κατάστημα ζωοτροφών


8 pragmata pou kanoun oi epityximenoi epixeirimaties ston kosmo - L-TEAM\nΑλλά τι μπορούμε να μάθουμε από τους καλύτερους επιχειρηματίες του κόσμου και τι κάνουν άραγε διαφορετικά;\n1. Σκεφτείτε πέρα από τα τετριμμένα και ρισκάρετε\nΤα καλύτερα προκύπτουν όταν βγαίνουμε από τη ζώνη άνεσής μας και οι πιο καινοτόμες ιδέες έρχονται σε μας μόλις ξεπεράσουμε τα όριά μας. Παρόλο που αισθανόμαστε όμορφα μέσα στη ζώνη άνεσής μας, αυτή εμποδίζει την περαιτέρω ανάπτυξή μας. Γι 'αυτό ακριβώς είναι τόσο σημαντικό να αναλαμβάνουμε προκλήσεις, να τολμάμε νέα πράγματα και να ξεπερνάμε τα όρια. Είναι απίστευτα σημαντικό να κάνουμε πράγματα που αρχικά μας τρομάζουν ή μας προκαλούν νευρικότητα - όχι μόνο για να σταθεροποιήσουμε τον χαρακτήρα μας, αλλά και για να αποκτήσουμε ένα ευρή φάσμα εμπειριών σε διαφορετικούς τομείς. Οι πιο επιτυχημένοι επιχειρηματίες γνωρίζουν ότι έχουν την επιλογή είτε να αφήσουν τον φόβο να τους κυριεύσει είτε να μην αφήσουν να συμβεί αυτό. Δεν αφήνουν να τους κυριεύσουν οι αρνητικές σκέψεις και καμιά φορά αναλαμβάνουν ρίσκα για να πετύχουν τον στόχο τους.\n2. Αντί για φθόνο και δυσαρέσκεια, επιδιώκουν την επιτυχία των άλλων\nΟι επιτυχημένοι άνθρωποι κάνουν πάντα και παντού networking. Πλησιάζουν ανοιχτά τους συνανθρώπους τους και δεν ενδιαφέρονται μόνο για το προσωπικό τους συμφέρον. Διότι οι πιο επιτυχημένοι επιχειρηματίες έχουν ένα κοινό: Επιδιώκουν την επιτυχία και των άλλων και σκέφτονται σύμφωνα με την αρχή "το ένα χέρι νίβει το άλλο". Θέλετε και εσείς να αναπτύξετε το δίκτυό σας;\nΤότε έχουμε μια συμβουλή για εσάς: Σημασία δεν έχει να συλλέξετε όσο το δυνατόν περισσότερες επαγγελματικές κάρτες, αλλά να αναπτύξετε πραγματικές σχέσεις. Μείνετε αυθεντικοί και σκεφτείτε τι προνόμιο μπορείτε να προσφέρετε στον συνομιλητή σας. Στην ιδανική περίπτωση, θα βρεθείτε σε μια win-win κατάσταση, από την οποία επωφελούνται όλοι οι συμμετέχοντες και στην οποία όλοι υποστηρίζουν ο ένας τον άλλον στο δρόμο προς την επιτυχία.\nΓνωρίζατε ότι μπορείτε να επωφελείστε από τις αγορές που κάνουν οι πελάτες σε άλλες επιχειρήσεις παγκοσμίως;\n3. Μετά τις ήττες σταθείτε και πάλι στα πόδια σας\nΑργά ή γρήγορα κάθε άνθρωπος βιώνει αποτυχίες, ακόμη και οι επιχειρηματίες. Οι αποτυχίες μπορούν να βλάψουν την αυτοπεποίθησή σας. Ως εκ τούτου, είναι ακόμα πιο σημαντικό να μην το βάλουμε κάτω μετά από μια αποτυχία. Αυτό είναι δυνατό μόνο εάν κοιτάμε στο μέλλον και δεν ζούμε στο παρελθόν. Πολλοί από τους πιο επιτυχημένους επιχειρηματίες είχαν κατά τη διάρκεια της ζωής τους μια αποτυχία - ωστόσο, εφόσον στέκονται και πάλι στα πόδια τους, αυτή η αποτυχία αποτελεί μια επιτυχία. Ναι, καλά ακούσατε. Η αποτυχία μπορεί να είναι μια τεράστια ευκαιρία για μια επιχείρηση.\nΕάν, για παράδειγμα, ο Howard Schultz το είχε βάλει κάτω μετά από περισσότερες από 200 απορρίψεις αίτησης χρηματοδότησης, δεν θα υπήρχε σήμερα το Starbucks. Ο Walt Disney δεν ήταν αυτό που λέμε υπόδειγμα μαθητή, τον απέλυσαν από την πρώτη του δουλειά και όταν έψαχνε για δυνατότητες χρηματοδότησης για τη Disneyland, η χρηματοδότηση απορρίφθηκε περίπου 300 φορές. Η αποτυχία μας βοηθάει να μάθουμε από τα λάθη, μας κάνει δημιουργικούς, μας πεισμώνει και μας κάνει να αμφισβητήσουμε την τρέχουσα πορεία μας. Συχνά, μια αποτυχία γίνεται σταθμός που τελικά μας οδηγεί στην επιτυχία.\n4. Δημιουργήστε πολλαπλές πηγές εισοδήματος\nΟι πιο επιτυχημένοι άνθρωποι σε αυτόν τον κόσμο δεν επικεντρώνονται μόνο στο μεγάλο στόχο που βρίσκεται μπροστά στα μάτια τους, αλλά χτίζουν την οικονομική τους ύπαρξη πάνω σε περισσότερες από μία πηγές εισοδήματος. Δεν τα παίζουν δηλαδή όλα για όλα. Επειδή γνωρίζουν ότι μόνο οι πολλαπλές πηγές εισοδήματος τους καθιστούν ανεξάρτητους και αποτελούν την ασφαλέστερη επένδυση για το μέλλον. Εν ολίγοις, δημιουργούν ένα ή περισσότερα παθητικά εισοδήματα. Μόλις αυτά δημιουργηθούν, πρόκειται για χρήματα που εισρέουν στο λογαριασμό, ανεξάρτητα από το εάν επενδύετε χρόνο ή εργασία.\n5. Γιορτάστε τις καθημερινές συνήθειες\nΠολλοί από τους πιο επιτυχημένους κορυφαίους επιχειρηματίες στον κόσμο εφαρμόζουν τακτικές συνήθειες. Για παράδειγμα, σηκώνονται νωρίς το πρωί για να κάνουν γυμναστική ή να ασχοληθούν με κάποιο άλλο χόμπι. Τις πρωϊνές ώρες είμαστε συνήθως ανενόχλητοι και αυτό ακριβώς αξιοποιούν οι επιτυχημένοι άνθρωποι. Επιπλέον ακούν το σώμα τους και το ενδυναμώνουν με το να βρίσκονται σε κίνηση και παρέχοντάς του τα απαραίτητα θρεπτικά συστατικά. Στην τελική, δεν έχει σημασία το πότε κάνουμε κάτι καλό για το σώμα μας, αλλά το ότι διατηρούμε την ισορροπία μας. Ωστόσο, βοηθά να θέτουμε μια καθορισμένη ημερομηνία, την οποία και να τηρούμε. Έτσι προστατεύεστε από τον κακό σας εαυτό. Δεν έχει σημασία εάν αφιερώνετε χρόνο για τον εαυτό σας το πρωί ή το βράδυ. Σημαντικό είναι να αναγνωρίσουμε ότι ένα υγιές σώμα αποτελεί τη βάση της επιτυχίας μας και ότι πρέπει να το προσέχουμε όσο το δυνατόν περισσότερο.\nΕιδικά εάν λείπετε συχνά σε επαγγελματικά ταξίδια, δεν μένει χρόνος για να διατηρήσετε μια ισορροπημένη διατροφή. Για κάτι τέτοιες στιγμές και σε ταραγμένες περιόδους συνιστούμε τη χρήση φυσικών συμπληρωμάτων διατροφής.\n6. Πείτε "Όχι"\nΌποιος θέλει να είναι επιτυχημένος, πρέπει μερικές φορές να λέει "όχι". Οι πιο επιτυχημένοι άνθρωποι στον κόσμο απορρίπτουν περιττές απώλειες χρόνου. Γνωρίζουν ότι έχουν μόνο 1.440 λεπτά την ημέρα. Αξιοποιούν αυτά τα λεπτά αποτελεσματικά με πράγματα που είναι σημαντικά για τους ίδιους και ξοδεύουν τον μεγαλύτερο μέρος του χρόνου τους με παραγωγικό τρόπο. Ταυτόχρονα αρνούνται ορισμένες φορές να κάνουν θελήματα χωρίς να έχουν ένοχη συνείδηση.\nΠαράλληλα με τους επαγγελματικούς στόχους και τα έργα, δεν ξεχνούν να διατηρούν την ισορροπία μεταξύ εργασίας και ζωής. Το καλό νέο για όσους δυσκολεύονται να αρνηθούν να κάνουν χάρες σε άλλους: Μπορείτε να μάθετε να λέτε "όχι" με το να ορίσετε τις δικές σας προτεραιότητες και να δράσετε σύμφωνα με αυτές. Ωστόσο, δεν μπορείτε να αλλάξετε μέσα σε μια νύχτα. Να έχετε υπομονή και να μάθετε βήμα βήμα ότι δεν χρειάζεται να αποφεύγετε με κάθε κόστος τις διαφωνίες και δεν πρέπει πάντα να ευχαριστείτε τους πάντες. Επιπλέον, είναι καλύτερο να επικεντρώνεστε πάντα στο στόχο σας και να προσπαθείτε να εστιάσετε πλήρως σε αυτό.\n7. Δεν σας ενδιαφέρει τι σκέφτονται οι άλλοι για εσάς\nΟ Αμερικανός επιχειρηματίας και ιδρυτής του Facebook Mark Zuckerberg σηκώνεται στις 8 το πρωί και προτιμά να φοράει το ίδιο μπλουζάκι επειδή έτσι δεν χρειάζεται να ανησυχεί για τα ρούχα του. Ο ίδιος λέει για τον εαυτό του: "I am not a cool person, and I’ve never really tried to be cool." Οι πιο επιτυχημένοι άνθρωποι στον κόσμο γνωρίζουν πολύ καλά: Όποιος ανησυχεί συνέχεια για το τι σκέφτονται οι άλλοι για αυτόν, αφήνει τους άλλους ανθρώπους να έχουν εξουσία πάνω του. Διότι όλα τα ερωτήματα σχετικά με το τι σκέφτονται οι γύρω μας για εμάς τελικά μας οδηγούν στο να ενεργούμε σύμφωνα με τις προσδοκίες των άλλων. Έτσι χάνεται άσκοπα πολύ ενέργεια και εν τέλει η ποιότητα ζωής. Η συμβουλή μας προς εσάς: Να ακούτε τον εαυτό σας και ποτέ να μην παίρνετε σημαντικές αποφάσεις εξαρτώμενες από τις απόψεις των άλλων.\n8. Προσέχουν το περιβάλλον και τους συνανθρώπους τους\nΟι πιο επιτυχημένοι επιχειρηματίες στον κόσμο γνωρίζουν ότι για το δικό τους μέλλον και για το μέλλον της επιχείρησης είναι σημαντικό να προσέχουν το περιβάλλον. Χρησιμοποιούν με υπευθυνότητα τους πόρους και συχνά υποστηρίζουν φιλανθρωπικά έργα και εγκαταστάσεις που σχετίζονται με το θέμα της προστασίας του περιβάλλοντος και της αναπτυξιακής βοήθειας. Διότι θέλουν να μεταδώσουν και σε άλλους ανθρώπους μέρος από την επιτυχία τους και να βελτιώσουν λίγο τον κόσμο.


Sony (IFA 2018): Press conference και παρουσίαση νέου smartphone στις 30 Αυγούστου\nΤρίτη, 17/07/2018 · Ιάκωβος Μπελώνιας IFA 2018 Sony\nΗ Sony ανακοίνωσε πως θα δώσει press conference και θα ανακοινώσει νέο smartphone μια ημέρα πριν την επίσημη έναρξη της IFA 2018 που θα γίνει μεταξύ 31 Αυγούστου και 5 Σεπτεμβρίου στο Βερολίνο.\nΑν λάβουμε υπ’ όψιν μας τις διαρροές σχετικά με τα χαρακτηριστικά του Xperia XZ3 τότε δε θα πρέπει να μας εκπλήξει η παρουσίαση της συσκευής αυτής μαζί με το Xperia XZ3 Premium στις 30 Αυγούστου. Το Xperia XZ3 αναμένεται να διαθέτει οθόνη με διαγώνιο 5.7 ή 5.9 ιντσών, επεξεργαστή Snapdragon 845, 6GB RAM και αποθηκευτικό χώρο στα 64GB και 128GB με δυνατότητα επέκτασης μέσω καρτών microSD. H μπαταρία του θα είναι χωρητικότητας 3240mAh και θα υποστηρίζει τεχνολογία ταχείας φόρτισης Quick Charge 3.0.\nΌσον αφορά το λειτουργικό σύστημα του Xperia XZ3, αυτό αναμένεται να είναι το Android P 9.0, με τη Sony να κάνει τη συγκεκριμένη συσκευή την πρώτη που θα έχει εγκατεστημένη τη νέα έκδοση του λειτουργικού συστήματος της Google. Τέλος, η Sony πιθανόν να εργάζεται επάνω στην ανάπτυξη του Xperia XZ3 Premium και δεν είναι πολύ πιθανό να το δούμε στην IFA 2018 μιας και το Xperia XZ2 Premium εμφανίστηκε τον Απρίλιο.\nΆχρηστα τηλέφωνα από εμπειρίας με μέτρια κατασκευή.\nXz3 premium δε θα βγάλει ακόμα εδώ δεν κυκλοφόρησε το 2. Οπότε μόνο το xz3 θα δούμε και καμιά ακόμα συσκευή να χαμε να λέγαμε\nΑν έχει τον σχεδιασμό του XA2 Plus θα είναι κόσμημα…\nManoslve.. Αυτό το άχρηστα μας μπορείς να μας το εξηγήσεις περισσότερο..?\nGiannis βεβαίως. Αγόρασα ένα xz1 τον Φεβρουάριο του 2017 και από τον πρώτο μήνα είχε πρόβλημα στο wifi του. Μπαίνοντας στο επίσημο forum της σονυ είχαν αρκετοί κάτοχοι το ίδιο ακριβώς πρόβλημα. Πέρασαν 6 ολόκληροι μήνες και κανένα από τα updates της σονυ δεν διόρθωσε το πρόβλημα. Εν τω μεταξύ διαπιστώνω στους 6 μήνες ότι το πάνω υλικό που είναι κολλημένο στην πάνω πλευρά της οθόνης είχε ελαφρώς ξεκολλήσει.Αποφασιζω να το στείλω στο σέρβις και για κατασκευαστικό πρόβλημα αλλά και για το wifi μετά από 20 μέρες με παίρνουν τηλέφωνο με μου λένε ότι το τηλέφωνο έχει βγει εκτός εγγυήσεις Γιατί έχει στραβώσει το σασί και η πλακέτα πρέπει να τους δώσω 300 για επισκευή. Εννοείται δεν δέχτηκα. Αυτή τη στιγμή έχει αχρηστευτει το τηλέφωνο γιατί έχει ξεκολησει Όλοι σχεδόν η οθόνη. Παρεμπιπτόντως το αγόρασα 700 το οποίο περιείχε έναν απλό φορτιστή και κάτι κακιστα ακουστικά.


Μπαλί, Ubud & Σιγκαπούρη diontours.com εξωτικά ταξίδια Γαμήλιο ταξίδι\n10, 11, 12 ημέρες με 1260€ ανά άτομο\n10, 11, 12 ημέρες\nΑσία – Άπω Ανατολή, Μακρινοί Προορισμοί, Μπαλί, Σιγκαπούρη\nΚάθε ΤΡΙ & ΣΑΒ, ΙΑΝ - ΝΟΕ\n1η μέρα: Πτήση από την Ελλάδα για το Μπαλί\n5η μέρα: Μπαλί – μεταφορά στο Ubud (Ελεύθερη ημέρα)\nΑφήνουμε τις νότιες ακτές και μεταφερόμαστε στο πολιτιστικό κέντρο του Ubud. Το υπόλοιπο της ημέρας στη διάθεση σας.\n6η μέρα: Ελεύθερη ημέρα στο Ubud\nΕλεύθερη ημέρα στο Ubud για να απολαύσουμε ναούς, δραστηριότητες αδρεναλίνης, ηφαίστεια, ορυζώνες και υπαίθριες αγορές.\n7η μέρα: Μπαλί - πτήση για Σιγκαπούρη\n8η μέρα: Σιγκαπούρη (Ξενάγηση της πόλης)\n9 μέρα: Σιγκαπούρη (ελεύθερη ημέρα) και πτήση επιστροφής\nCheck out από τα δωμάτια. Σήμερα σας προτείνουμε να επισκεφτείτε το νησί Σεντόσα, με το θεματικό πάρκο της Universal Studios και το μεγαλύτερο ενυδρείο της Ασίας. Μη ξεχάσετε να χρησιμοποιήσετε το εναέριο τελεφερίκ για να απολαύσετε από ψηλά τη Σιγκαπούρη. Εναλλακτικά, μπορείτε να περιηγηθείτε μέσα στο ζωολογικό κήπο της πόλης με το διάσημο νυχτερινό σαφάρι άγριας ζωής. Μεταφορά στο αεροδρόμιο Τσανγκί να επιβιβαστούμε στην πτήση της επιστροφής.\nΆφιξη πίσω στην πατρίδα την επόμενη ημέρα, γεμάτοι υπέροχες εικόνες και αναμνήσεις.\n05/06/2018 at 9:58 μμ\nΟι τιμές είναι υπολογισμένες σε οικονομικό ναύλο με την Scoot Airlines από Αθήνα.\nΤα ξενοδοχεία στο Μπαλί:\nΠεριοχή SUPERIOR κατηγορία - Ξενοδοχεία 4* DELUXE κατηγορία Ξενοδοχεία 5* Διατροφή\nΤα ξενοδοχεία στη Σιγκαπούρη:\nΠροαιρετικές εκδρομές & δραστηριότητες στο ΜΠΑΛΙ\nΑνακαλύψετε τα καλύτερα σημεία του νότιου Μπαλί. Θα επισκεφθούμε το περίφημο ναό Uluwatu, στο νοτιοδυτικότερο σημείο του Μπαλί, μαζί με το πολιτιστικό πάρκο Garuda Wisnu Kencana (GWK). Επόμενη στάση η παραλία Seminyak, το κέντρο αγοράς και ψυχαγωγίας του Μπαλί, όπου μπορείτε να περιπλανηθείτε στα δρομάκια γεμάτα με υπέροχα καταστήματα, καφέ και τοπικά εστιατόρια. Στη διαδρομή σας προτείνουμε να πιείτε ένα κοκτέηλ στο θέρετρο Ayana και το διάσημο Ayana Rock Bar, με θέα το Μπαλινέζικο ηλιοβασίλεμα. Διάρκεια: 6-7 ώρες Κρουαζιέρες\nΔεν υπάρχει καλύτερος τρόπος να περάσετε ένα τροπικό βράδυ, από ότι σε μία κρουαζιέρα ηλιοβασιλέματος. Καθώς ο ήλιος δύει θα ξεκινήσουμε μια χαλαρή κρουαζιέρα γύρω από το λιμάνι, απολαμβάνοντας ήρεμο αεράκι με μουσικές διαδρομές και εξαιρετικό μπουφέ. Διασκεδάστε χορεύοντας ή παρακολουθώντας το ζωντανό καμπαρέ σόου. Παραλαβή από τη ρεσεψιόν γύρω στις 16.45 από Nusa Dua/ Seminyak. Διάρκεια: 3 ώρες (17.45 – 20.45) Περιλαμβάνεται δείπνο σε μπουφέ με διεθνή εδέσματα, κοκτέιλ και γιρλάντες, ζωντανή μουσική και live cabaret show.\nWaterbom Park (15 €)\nBali Marine Safari Park (50 € για 8 ώρες)\nBali Zoo (25 € για 5 ώρες)\nBird Park (25 €, 5 ώρες)\nΠροαιρετικές εκδρομές & δραστηριότητες στη ΣΙΓΚΑΠΟΥΡΗ\nΜπαλί, Ubud & Σιγκαπούρη με 1260€ / ανά άτομο\n13 ημέρες με 1820€ / ανά άτομο\n10 ημέρες με 1170€ / ανά άτομο\nμε 1260€ /


Καναδάς: Αυτός είναι ο δράστης του μαζικού φονικού- Μακελειό με 16 νεκρούς - Iliaweb Νέα απο την Ηλεία\nΚαναδάς: Αυτός είναι ο δράστης του μαζικού φονικού- Μακελειό με 16 νεκρούς\nΓκάμπριελ Γουόρτμαν ονομάζεται ο δράστης του χθεσινού μαζικού φονικού στον Καναδά, ενώ σύμφωνα με την καναδική αστυνομία, ήταν 51 ετών και διατηρούσε οδοντοτεχνικό εργαστήριο. Ο Γουόρτμαν μεταμφιέστηκε σε αστυνομικό και είχε κάνει μετατροπές στο ΙΧ αυτοκίνητό του για να μοιάζει με περιπολικό.\nΟ Γουόρτμαν άνοιξε πυρ εναντίον ανθρώπων σε διάφορες τοποθεσίες στη Νέα Σκοτία. Η αρχηγός της αστυνομίας του Καναδά, η Μπρέντα Λάκι, δήλωσε στο CBC τη Δευτέρα το πρωί πως ο μέχρι τώρα τραγικός απολογισμός κάνει λόγο για τουλάχιστον 16 νεκρούς. Διευκρίνισε ότι μέχρι στιγμής, δεν υπάρχει κάποιο στοιχείο που να κατατείνει στο ότι επρόκειτο για τρομοκρατική ενέργεια.\nΜετά από ανθρωποκυνηγητό 12 ωρών, το οποίο περιελάμβανε και ανταλλαγή πυρών με την αστυνομία, ο δράστης είναι πια νεκρός, όπως επιβεβαιώνουν οι καναδικές αρχές, χωρίς ωστόσο να επιβεβαιώνεται πως σκοτώθηκε από πυρά αστυνομικού.\nΗ αστυνομία ενημερώθηκε αργά το βράδυ του Σαββάτου, για πυροβολισμούς σε κατοικία στη μικρή, παραθαλάσσια κοινότητα Πόρταπικ, περίπου 130 χιλιόμετρα βόρεια από την επαρχιακή πρωτεύουσα Χάλιφαξ. Έξω και μέσα στο οίκημα αυτό βρέθηκαν «πολλοί» νεκροί, εξήγησε αξιωματικός της αστυνομίας.\nΑμέσως οι κάτοικοι της περιοχής ενημερώθηκαν να μείνουν στα σπίτια τους.\nΑστυνομικοί έσπευσαν στο σημείο και αντάλλαξαν πυρά με τον Γουόρτμαν, ο οποίος διέφυγε χρησιμοποιώντας διάφορα οχήματα, ανάμεσά τους και το δικό του ΙΧ, το οποίο είχε τροποποιήσει ώστε να μοιάζει με περιπολικό.\nΟι έρευνες που έγιναν στη συνέχεια αποκάλυψαν πως ο ένοπλος είχε δολοφονήσει κι άλλους ανθρώπους σε διάφορα σημεία στην επαρχία. «Δεν είμαστε ακόμα σίγουροι» ποιος είναι ο απολογισμός, επισήμανε ο Κρις Λέδερ, αξιωματικός της αστυνομίας, την ώρα που ο ως ώρας απολογισμός κάνει λόγο για 16 νεκρούς.


Λίβερπουλ - Ατλέτικο Μαδρίτης, Champions League, Πρέμιερ Λιγκ, Στατιστικά και Προγνωστικά Τύπου (11/3) | Betcosmos\nΛίβερπουλ - Ατλέτικο Μαδρίτης, Champions League, Πρέμιερ Λιγκ, Στατιστικά και Προγνωστικά Τύπου (11/3)\nΑπόψε στις 22:00, Λίβερπουλ και Ατλέτικο Μαδρίτης θα τεθούν αντιμέτωπες στο «Άνφιλντ», με έπαθλο το «μαγικό» εισιτήριο για την προημιτελική φάση του Τσάμπιονς Λιγκ. Οι Ισπανοί έχουν ένα μικρό αλλά σημαντικό προβάδισμα, μετά τη νίκη τους με 1-0 στη Μαδρίτη πριν τρεις εβδομάδες.\nΔύο διαδοχικές ήττες ήταν πολλές για τη Λίβερπουλ, η οποία επέστρεψε στις νίκες το περασμένο Σάββατο, επικρατώντας με 2-1 της Μπόρνμουθ για το πρωτάθλημα. Εμφανώς βελτιωμένοι σε σχέση με τα προηγούμενα παιχνίδια, οι «κόκκινοι» οδεύουν ολοταχώς για το πρώτο πρωτάθλημα μετά από 30 χρόνια.\nΜε «όπλο» την καυτή της έδρα, εκεί όπου άλλωστε παραμένει αήττητη εδώ και 5.5 χρόνια σε ευρωπαϊκές διοργανώσεις (18-7-0), η Λίβερπουλ θα ψάξει την ανατροπή που θα της δώσει το εισιτήριο για την επόμενη φάση. Με n/g ολοκληρώθηκαν οι έξι από τις οκτώ τελευταίες εντός έδρας υποχρεώσεις της σε όλες τις διοργανώσεις. Τέλος, μοναδική απουσία για τον Γιούργκεν Κλοπ, αυτή του βασικού τερματοφύλακα Άλισον, ερωτιματικό παραμένει ο Ρόμπερτσον.\nΑπό την άλλη τώρα, η Ατλέτικο συνεχίζει να προβληματίζει με την εικόνα της στο πρωτάθλημα, παραμένοντας στην πέμπτη θέση της Λα Λίγκα και στο -1 από την πρώτη τετράδα. Οι «ροχιμπλάνκος» προέρχονται από δύο διαδοχικές ισοπαλίες και τρεις στις τέσσερις πιο πρόσφατες αγωνιστικές, χάνοντας πολύτιμο έδαφος. Ωστόσο παραμένουν αήττητοι στις έξι τελευταίες υποχρεώσεις τους σε όλες τις διοργανώσεις με απολογισμό (3-3-0).\nΣε επίπεδο Τσάμπιονς Λιγκ, η ομάδα του Τσόλο Σιμεόνε μετρά 10 n/g στα 12 τελευταία παιχνίδια ανεξαρτήτου έδρας, ενώ έχει και 9 Under. Εκτός έδρας πάντως έχει απολογισμό μόλις δύο νίκες στις 12 πιο πρόσφατες αναμετρήσεις της μακριά από την Ισπανία (2-5-5).\nΤην ίδια ώρα, η Παρί Σεν Ζερμέν θα υποδεχθεί στο «Παρκ Ντε Πρενς» την Ντόρτμουντ, στη ρεβάνς του 2-1 υπέρ των Γερμανών.\nΜεγάλος στόχος των Παριζιάνων τη φετινή σεζόν δεν είναι άλλος από μια ευρωπαϊκή πορεία που τόσο τους λείπει τα τελευταία χρόνια. Με δεδομένο πως στο πρωτάθλημα κάνουν έναν υγιεινό περίπατο, άπαντες στην ομάδα στρέφουν την προσοχή τους στο Τσάμπιονς Λιγκ. Χωρίς την παρουσία κόσμου στον αποψινό αγώνα, η ομάδα του Τούχελ θέλει να ανατρέψει την κατάσταση και να πάρει το εισιτήριο για τους οκτώ της διοργάνωσης.\nΣε επίπεδο Τσάμπιονς Λιγκ, η Παρί μετρά πέντε νίκες στα επτά τελευταία εντός έδρας έχοντας από μία ισοπαλία και μία ήττα. Με Over ολοκληρώθηκαν τα έξι από αυτά τα παιχνίδια, τα τέσσερα εκ των οποίων συνδυάστηκαν με g/g.\nΣε εξαιρετική κατάσταση τον τελευταίο καιρό βρίσκονται οι Βεστφαλοί, που μετρούν αισίως πέντε διαδοχικές νίκες σε πρωτάθλημα και Ευρώπη. Το περασμένο Σάββατο πήραν σπουδαίο διπλό με 2-1 στην έδρα της Γκλάντμπαχ και αναρριχήθηκαν στη δεύτερη θέση της Μπουντεσλίγκα. Με g/g και Over έληξαν τα τέσσερα τελευταία τους σε επίπεδο Τσάμπιονς Λιγκ, ενώ όσον αφορά τις εκτός έδρας επιδόσεις τους στην Ευρώπη έχουν απολογισμό πέντε ήττες και τρεις ήττες.\nΑγωνιστική δράση έχουμε και στη Γερμανία, με ένα εξ αναβολής παιχνίδι στο πλαίσιο της 21ης αγωνιστικής της Μπουντεσλίγκα. Η Γκλάντμπαχ θα υποδεχθεί στις 19:30 τη Κολωνία, με στόχο την άμεση επιστροφή της στις νίκες, έπειτα από την εντός έδρας ήττα από την Ντόρτμουντ. Στην πέμπτη θέση τα «πουλάρια» με 46 βαθμούς και στο -5 από τη δεύτερη θέση. Απέναντί τους θα βρουν μια Κολωνία που βρίσκεται σε εξαιρετική κατάσταση, μετρώντας τέσσερις νίκες στα πέντε τελευταία πρωταθλήματος, σκοράροντας σε αυτό το διάστημα 15 γκολ!\nΔράση τέλος υπάρχει και στο μπάσκετ, εκεί όπου το Περιστέρι θα υποδεχθεί στο κεκλεισμένων των θυρών «Ανδρέας Παπανδρέου» τη Χάποελ Ιερουσαλήμ για τη φάση των «16» του B.C.L. Την περασμένη εβδομάδα η ελληνική ομάδα ηττήθηκε με 91-78 στο Ισραήλ και απόψε θα τα δώσει όλα ώστε να στείλει τη σειρά σε τρίτο παιχνίδι.


Την άσκηση της επιλογής της για την απόκτηση 3ου πλοίου σε συνέχεια της συμφωνίας με την COSCO Heavy Industry (Yangzhou) Co. Ltd., άσκησε στις 24 Δεκεμβρίου 2020 η διεύθυνση της Aegean Shipping, υπογράφοντας επιπλέον επιστολή προθέσεως για την κατασκευή ενός ακόμη πλοίου, το τέταρτο στην σειρά.\nΜε την πρόσθεση αυτών των τεσσάρων πλοίων στον στόλο της AEGEAN, ο συνολικός αριθμός των νέων κατασκευών σε συνεργασία με τα ναυπηγία της Cosco τα τελευταία τέσσερα χρόνια ανέρχεται σε δώδεκα. Σήμερα ολόκληρος ο στόλος της Aegean Shipping αποτελείται από νεόκτιστα πλοία.\nΣε σχετική ανακοίνωση, ο Γιώργος Μελισσανίδης δήλωσε ότι είναι περήφανος για το προσωπικό της Aegean που κατέβαλε μεγάλη προσπάθεια για την υλοποίηση του οράματος του πλοιοκτήτη.\naegeanAegean ShippingΓιώργος Μελισσανίδηςστόλος